Manj za volanom - manj nesreč
Promet
2006-02-01 - 17:30
Parlament je sprejel nova pravila za poklicne voznike
Število prometnih nesreč, ki jih povzročijo utrujeni vozniki, bi se lahko zmanjšalo, če se bodo pravila, ki jih je Evropski parlament sprejel v četrtek, začela kmalu dosledno izvajati. Med drugim nova zakonodaja predvideva uvedbo digitalnih tahografov v tovornjakih in avtobusih s 1. majem 2006, prvič pa je oblikovan tudi skupni seznam hudih prometnih prekrškov.
Predloga uredbe o usklajevanju določene zakonodaje v zvezi s cestnim prometom in direktive o minimalnih pogojih za izvajanje uredb o socialnih predpisih za dejavnosti v tovornem prometu, je parlament obravnaval v tretjem branju postopka soodločanja in po tem, ko je s predstavniki Sveta EU na spravnem odboru v začetku decembra dosegel soglasje o besedilih obeh predlaganih dokumentov. Uredba, ki zajema določila o delovnem času, odmorih in času za počitek, bo veljala za voznike tovornih vozil in avtobusov. Direktiva pa bo urejala načine izvajanja ustrezne zakonodaje s kontrolami ter kaznimi. Svet in parlament se dolgo nista mogla sporazumeti o možnosti uvedbe enotnega seznama kazni za kršitve zakonodaje ter o tem, ali bi bil cestni prevoz vključen v direktivo o delovnem času. V tem primeru bi se namreč čas, ki ga voznik porabi za prevoz do delovnega mesta ali za nakladanje/razkladanje tovora, štel v delovni čas. Sporne točke so bile tudi določbe o digitalnih tahografih, minimalnem številu kontrol, ki jih morajo izvajati organi držav članic in o času za počitek. Svet EU in parlament sta dosegla soglasje glede naslednjih točk: 1.) čas za počitek : Svet in parlament se nista strinjala glede opredelitve obveznega dnevnega časa za počitek. Svet je zagovarjal 11 ur, parlament se je zavzemal za 12 ur, vendar je sprejel predlog Sveta z dodatno možnostjo, da dnevni čas za počitek lahko razdeli na dva dela, pri čemer mora prvi del trajati vsaj 3 ure in drugi del vsaj 9 ur. 2.) minimalno število kontrol : Svet je sprejel predlog parlamenta, da morajo kontrole, ki jih bodo izvajale države članice, od leta 2008 zajeti vsaj 2 odstotka nadzorovanih delovnih dni voznikov, ki jih zajema nova zakonodaja in na vsaj 3 odstotke z letom 2010. Prvotni predlog Sveta je predvideval 2 odstotka od leta 2009 in 3 odstotke od leta 2010. 3.) skupen seznam prekrškov in kazni : Svet je odločno zavračal harmonizacijo kazni, saj so te v pristojnosti držav. Okvirni seznam kršitev je tako dodatek k direktivi, Komisija pa se je obvezala, da bo na podlagi predlogov parlamenta pripravila podrobnejši seznam. Hujše kršitve nove uredbe bodo: preseganje maksimalno dovoljenega dnevnega, šestdnevnega ali štirinajstdnevnega časa vožnje za 20 odstotkov; kršitev dnevnega ali tedenskega časa za počitek za 20 odstotkov; neupoštevanje minimalnega časa za počitek za več kot 33 odstotkov in uporaba tahografa, ki ne bo nameščen v vozilo v skladu z določili uredbe. 4.) direktiva o delovnem času : Svet je nasprotoval povezavi zakonodaje z direktivo o delovnem času, ki je tako omenjena samo v preambuli nove direktive, pri čemer se poudarja pomen direktive o delovnem času za vzpostavitev skupnega trga na področju cestne varnosti in delovnih pogojev. Preambula tudi dodaja, da se določila direktive o delovnem času lahko uporabljajo pri vprašanju nevarnosti, ki jih za voznike pomeni utrujenost.
20060131IPR04893
SL
1
PHOTO
20060201PHT04896.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
