Dobitnik nagrade Parlamenta za novinarstvo: EU bo dobila ustavo
Institucije
2011-10-19 - 15:44
Massimilano Nespola Italijanski bloger Massimiliano Nespola je dobitnik letošnje nagrade Evropskega parlamenta za novinarstvo. "Ne vemo kdaj, ampak evropska ustava bo prišla" je naslov njegovega prispevka, o katerem je žirija menila, da je spretno predstavil Evropo kot razvijajoč se projekt, ki pa ne vključuje le gospodarskih interesov, ampak vse državljane. Z Nespolo smo se pogovarjali o prihodnosti Evrope.
Blogaš o Evropi, sedaj pa je bil eden izmed tvojih prispevkov tudi nagrajen. Zakaj si se odločil za to temo?
Tesno je povezana z mojim študijem, z EU se ukvarjam že od leta 2004, ko sem napisal diplomo o kampanji za volitve v Evropski parlament leta 2004 v Italiji. Nato sem pozornost preusmeril še na evropsko ustavo, širitev in sodelovanje držav EU v pravosodnih zadevah.
Tvoj prispevek je spodbudila knjiga "Evropa 2.0. Prihodnost in razvoj evropskih sanj". Kaj te je pritegnilo v tej knjigi?
Gre za sintezo, ki ideje iz različnih disciplin povezuje v celoto. Ko govori o evropski integraciji, se ne osredotoča le na pravo ali sociologijo, ampak skuša stvari širše povezati. Tak pristop je potreben, če želimo, da se različne discipline med seboj razumejo, ko govorijo o Evropi. To je bilo zame zelo pomembno, tako kot npr. dejstvo, da je knjiga spodbudila politično, čustveno bogato razpravo.
Po tvojem mnenju EU za učinkovito soočanje z globalizacijo potrebuje ustavo in bolj tesno sodelovanje med svojimi članicami. Kakšen je tvoj odgovor evroskeptikom, ki trdijo, da je evropski projekt projekt elit, o katerem ljudi ni nobeden nič vprašal?
To je občutljivo vprašanje. Ne moreš vedno pričakovati, da ti bodo ljudje ploskali. EU je še mlada, legitimnost pa potrebuje čas. Zelo pomembno je tudi ustrezno poročanje medijev o evropskih zadevah.
Bi se označil za evropskega federalista?
Da, še posebej če govoriva o pomenu subsidiarnosti. To je bistvo federalizma. Ne vem pa, če bo EU dobila obliko, podobno ZDA. Evropsko združevanje mora potekati korak za korakom, previdno.
Ali obstaja nekaj takšnega kot končen cilj procesa evropskega združevanja?
Ne. Lahko rečemo, da je naš cilj okrepiti legitimnost EU, in se trudimo temu približati. Ampak končne točke ne more biti, vsak konec je tudi nov začetek.
Kakšna je vloga medijev pri vzbujanju zanimanja državljanov za evropski projekt?
Evropski mediji so preveč osredotočeni na visoko politiko v Bruslju in Strasbourgu. Več pozornosti je treba nameniti temu, kaj skrbi državljane. Naj ljudje svobodno povedo, kaj mislijo in želijo. Glas državljanov se mora bolj slišati, statistika ni dovolj.
Kaj vam pomeni nagrada Evropskega parlamenta?
Nov začetek pri mojem raziskovanju Evrope.
Letošnji nagrajenci Tisk: Romain Gubert (Le Point, Francija) Splet: Massimiliano Nespola (Italija) TV: Tero Koskinen (YLE, Finska) Radio: Steffen Wurzel (SWR, Nemčija) 20111014STO29287 Galerija fotografij iz podelitve nagrad "Ne vemo kdaj, ampak evropska ustava bo prišla" Nagrada Parlamenta za novinarstvo Nagrade Evropskega parlamenta za novinarstvo 2011 v Francijo, Italijo, Finsko in Nemčijo
SL
1
PHOTO
20111012PHT29066.jpg
SL
2
LINK
http://www.flickr.com/photos/european_parliament/sets/72157627804452747/show/
SL
3
LINK
http://www.comuniclab.it/79579/non-si-sa-quando-ma-la-costituzione-europea-arriver
SL
4
LINK
http://www.eppj.eu/view/en/index.html
-//EP//TEXT IM-PRESS 20111017IPR29432 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
