A7-0058/2009
12.11.2009
*
POROČILO
o predlogu Sklepa Sveta o spremembi Sklepa 2006/326/ES, da se zagotovi postopek za izvajanje člena 5(2) Sporazuma med Evropsko skupnostjo in Kraljevino Dansko o vročanju sodnih in zunajsodnih pisanj v civilnih ali gospodarskih zadevah
(KOM(2009)0100 – C7‑0108/2009 – 2009/0031(CNS))
Odbor za pravne zadeve
Poročevalka:
Lidia Joanna Geringer de Oedenberg
PE 428.217v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
POSTOPEK................................................................................................................................9
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Sklepa Sveta o spremembi Sklepa 2006/326/ES, da se zagotovi postopek za izvajanje člena 5(2) Sporazuma med Evropsko skupnostjo in Kraljevino Dansko o vročanju sodnih in zunajsodnih pisanj v civilnih ali gospodarskih zadevah
( KOM(2009)0100 – C7‑0108/2009 – 2009/0031(CNS) )
(Postopek posvetovanja)
Evropski parlament ,
– ob upoštevanju predloga Komisije Svetu ( KOM(2009)0100 ),
– ob upoštevanju člena 61(c) in prvega pododstavka člena 300(2) Pogodbe ES,
– ob upoštevanju prvega pododstavka člena 300(3) Pogodbe ES, v skladu s katerim se je Svet posvetoval s Parlamentom ( C6-0108/2009 ),
– ob upoštevanju člena 55 svojega poslovnika,
– ob upoštevanju poročila Odbora za pravne zadeve ( A7‑0058/2009 ),
1. odobri predlog Komisije;
2. poziva Svet, naj obvesti Parlament, če namerava odstopati od besedila, ki ga je Parlament odobril;
3. poziva Svet, naj se ponovno posvetuje s Parlamentom, če namerava bistveno spremeniti predlog Komisije;
4. naroči svojemu predsedniku, naj stališče Parlamenta posreduje Svetu in Komisiji.
OBRAZLOŽITEV
Povzetek
Parlament je bil zaprošen za mnenje o postopku, po katerem lahko Skupnost Danski dovoli sklenitev nekaterih mednarodnih sporazumov na področju evropskih postopkov civilnega prava.
Ozadje
Danska ne sodeluje pri sprejemanju ukrepov, predlaganih na osnovi naslova pogodbe, ki zajema pravosodno sodelovanje v civilnih zadevah
Člen 1 protokola 5 o stališču Danske (1997), ki je priložen Pogodbi o Evropski uniji in Pogodbi o ustanovitvi Evropske skupnosti: „Danska ne sodeluje pri sprejemanju ukrepov Sveta, predlaganih na podlagi naslova IV Pogodbe o ustanovitvi Evropske skupnosti“. . Zato instrumenti, sprejeti na področju pravosodnega sodelovanja v civilnih zadevah, za Dansko niso zavezujoči in se zanjo ne uporabljajo, Danska pa se za te namene obravnava kot tretja država. Skupnost je doslej z Dansko sklenila dva mednarodna sporazuma, ki na to državo razširjata uporabo dveh bistvenih instrumentov na področju civilnega prava, in sicer:
· Uredbo Bruselj I
Uredba Sveta (ES) št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah, UL L 12, 16.1.2001, str. 1. in
· uredbe o vročanju pisanj
Uredba Evropskega parlamenta in Sveta (ES) št. 1393/2007 o vročanju sodnih in izvensodnih pisanj v civilnih ali gospodarskih zadevah v državah članicah (UL L 324, 10.12.07, str. 79). .
Oba mednarodna sporazuma določata, da mora Danska pridobiti soglasje Skupnosti (brez Danske) preden lahko pristopi k drugim mednarodnim sporazumom, ki lahko vplivajo na področje uporabe obeh instrumentov Skupnosti ali ju spremenijo
Mednarodna sporazuma sta bila sklenjena s sklepoma Sveta 2006/325/ES (UL L 120, 5.5.2006, str. 22) in 2006/326/ES (UL L 120, 5.5.2006, str. 23). Člen 5(2) obeh mednarodnih sporazumov:
„Danska se vzdrži sklepanja mednarodnih sporazumov, ki bi lahko vplivali na področje uporabe Uredbe Bruselj I, kot je priložena temu sporazumu, ali ga spremenili, razen v primeru soglasja Skupnosti in sprejetja zadovoljivih ukrepov v zvezi z odnosom med tem sporazumom in zadevnim mednarodnim sporazumom.“
Za analogijo glej sodbo v zadevi C-22/70 Komisija proti Svetu (Sporazum o evropskem cestnem prometu - ERTA),
Rec. [1971] 263. . Vendar pa nikjer ni določen postopek, kako naj Skupnost sprejme odločitev o tem soglasju.
Komisija meni, da je „treba nujno najti rešitev“ za to odsotnost postopka sprejemanja soglasja
KOM(2009)100 končno, Obrazložitveni memorandum, str. 3. . Ker Komisija meni, da bi bil postopek spremembe mednarodnega sporazuma prezapleten, raje predlaga spremembo obeh sklepov Sveta o sklenitvi Sporazuma med Evropsko skupnostjo in Kraljevino Dansko brez sodelovanja Danske.
Oba predloga imata isto pravno podlago kot izvirna sklepa Sveta, torej člene 61(c), 300(2)(i) in 300(3)(i).
Vsebina dveh predlogov
Komisija predlaga dva postopka.
V skladu s prvim postopkom je predvideno, da bi bila samo Komisija pooblaščena dati Danski soglasje v imenu Evropske skupnosti. Ta postopke bi se uporabljal, če bi bile države članice že prej pooblaščene, da v interesu Skupnosti sklenejo mednarodni sporazum, katerega pogodbenica želi postati Danska, ali v primerih, ko bi Skupnost že sama sklenila tak sporazum.
V zvezi s tem velja opozoriti, da je bil nedavno dosežen dogovor o mehanizmu za pogajanja in sklenitev dvostranskih sporazumov med državami članicami (razen Danske) in tretjimi državami
Uredba (ES) št. 662/2009 Evropskega parlamenta in Sveta z dne 13. julija 2009 o uvedbi postopka za pogajanja in sklenitev sporazumov med državami članicami in tretjimi državami o določenih zadevah v zvezi s pravom, ki se uporablja za pogodbena in nepogodbena obligacijska razmerja (UL L 200, 31.7.2009, str. 25). . Ta mehanizem pa se trenutno ne uporablja za Uredbo Bruselj I
Glej uvodno izjavo 21 o prihodnjem poročilu Komisije o uporabi uredbe, ki posredno navaja (prek sklicevanja na uvodno izjavo 5) možnost razširitve uporabe mehanizma na Uredbo Bruselj I. Glej tudi izjavo v zapisniku Sveta: „Svet poziva Komisijo, naj bo pri pripravi poročila iz člena 10 pozorna na to, ali bi bilo treba uredbo ob prenehanju veljavnosti glede na izkušnje, pridobljene z njeno uporabo, nadomestiti z novo, ki bi urejala iste zadeve oziroma bi zajemala tudi druga vprašanja, ki jih urejajo drugi instrumenti Skupnosti. V zvezi s poročilom o uporabi uredbe o pravu, ki se uporablja, bi se morala Komisija posvetiti zlasti vprašanju, ali naj morebitna nova uredba ureja tudi priznavanje in izvrševanje po uredbi (ES) št. 44/2001[.]“; in odziv Komisije: „Komisija sprejema ta poziv v vednost in ga bo v svojem poročilu o izvajanju uredbe brez poseganja v lastne pristojnosti skrbno upoštevala.“ in zato ni mogoče spregledati dejstva, da ima – po mnenju Sodišča – Skupnost izključno pristojnost za sklepanje mednarodnih sporazumov na področju pristojnosti in priznavanja ter izvrševanja sodnih odločb v civilnih in gospodarskih zadevah
Mnenje 1/03 z dne 7. februarja 2006 (Pristojnost Skupnosti za sklenitev nove Luganske konvencije o pristojnosti in priznavanju ter izvrševanju sodnih odločb v civilnih in gospodarskih zadevah) [2006] ZOdl., str. I-1145. .
Drugi postopek je enak prvemu, s tem da se mu doda posvetovalni postopek komitologije. Ta postopek bi se uporabil v primerih, ko se ne bi uporabil prvi.
Utemeljitev za to podvajanje postopkov je, da bo v primerih prve vrste že opravljena ocena, ali mednarodni sporazum vpliva na ukrepe Skupnosti.
Pristop poročevalke
Prva izmenjava mnenj o obeh predlogih z bivšim poročevalcem Manuelom Medino Ortego je bila v Odboru za pravne zadeve 21. aprila 2009.
Poročevalka Lidia Joanna Geringer de Oedenberg, ob upoštevanju
· pomena celovitosti pravnega reda Skupnosti v območju svobode, varnosti in pravice ter še posebej koristnosti tega, da bi se dva bistvena instrumenta evropskih civilnih postopkov uporabljala po vsej Uniji,
· pomena zagotavljanja, da za Dansko velja enaka raven preverjanja kot za vse druge države članice, ko želi pristopiti k mednarodnim sporazumom, ki vplivajo na Uredbo Bruselj I in Uredbo o vročanju pisanj,
· omejenega manevrskega prostora, ki ga dopušča postopek posvetovanja,
načeloma meni, da velja pred odborom pohvaliti predloga in mu priporočiti, naj glasuje za njuno odobritev.
Ima pa določene zadržke, o katerih bi želela s Komisijo razpravljati v odboru pred glasovanjem o tem poročilu.
Dodatne opombe
Predloga bi bilo treba razumeti tudi v povezavi s spremembo položaja Danske glede na pravosodno sodelovanje v civilnih zadevah po morebitni ratifikaciji Lizbonske pogodbe. Protokol o stališču Danske, kar zadeva območje svobode, varnosti in pravice, bi se namreč spremenil in bi vključeval prehod s sedanjega sistema splošne izjeme (opt-out) na sistem z možnostjo vključitve (opt-in) podoben tistemu, ki trenutno velja za Združeno kraljestvo in Irsko
Glej člen 8 in prilogo protokola 22 o stališču Danske, ki je priložen Pogodbi o Evropski uniji in Pogodbi o delovanju Evropske unije. . Tako bi utegnila izginiti potreba po mehanizmih, o katerih je bilo govora zgoraj – če bi se Danska odločila za sodelovanje pri kakšnem določenem ukrepu, na primer pri Uredbi Bruselj I ali Uredbi o vročanju pisanj.
POSTOPEK
Naslov
Vročanje sodnih in zunajsodnih pisanj v civilnih ali gospodarskih zadevah (sprememba sklepa št. 2006/326(ES))
Referenčni dokumenti
KOM(2009)0100 – C6-0108/2009 – 2009/0031(CNS)
Datum posvetovanja z EP
27.3.2009
Pristojni odbor
Datum razglasitve na zasedanju
JURI
2.4.2009
Poročevalec/-ka
Datum imenovanja
Lidia Joanna Geringer de Oedenberg
2.9.2009
Obravnava v odboru
5.10.2009
Datum sprejetja
10.11.2009
Izid končnega glasovanja
+:
–:
0:
19
0
0
Poslanci, navzoči pri končnem glasovanju
Raffaele Baldassarre, Luigi Berlinguer, Sebastian Valentin Bodu, Lidia Joanna Geringer de Oedenberg, Klaus-Heiner Lehne, Antonio López-Istúriz White, Jiří Maštálka, Bernhard Rapkay, Evelyn Regner, Francesco Enrico Speroni, Alexandra Thein, Diana Wallis, Cecilia Wikström, Tadeusz Zwiefka
Namestniki, navzoči pri končnem glasovanju
Sergio Gaetano Cofferati, Edit Herczog, Edvard Kožušník, Kurt Lechner
Namestniki (člen 187(2)), navzoči pri končnem glasovanju
Sajjad Karim
Datum predložitve
13.11.2009
