USTNO VPRAŠANJE H-0137/10
v času vprašanj, na delnem zasedanju aprila 2010
v skladu s členom 116 Poslovnika
predložil
Zigmantas Balčytis
za Komisijo
Zadeva: Zaščita pravic otrok v Evropski uniji
Določba iz Lizbonske pogodbe o pravicah otrok omogoča Skupnosti, da sprejme ukrepe, ki zagotavljajo, da so pravice otrok vključene v vsa glavna politična področja. Spolna zloraba ostaja resna težava v EU, kar je zaskrbljujoče. V nekaterih državah članicah obstajajo otroški domovi, kjer niso zagotovljeni ustrezni življenjski standardi niti standardi oskrbe in kjer se pojavlja spolna zloraba. Preiskave teh primerov so zelo počasne.
Ali se vam ne zdi, da bi bilo treba na ravni Skupnosti spremljati izvajanje zaščite pravic otrok ter strožje nadzorovati, ali države članice zagotavljajo zaščito pravic otrok in ali odgovorne institucije opravljajo svoje delo primerno, da bi se zaščitila najbolj ranljiva skupina v družbi, in sicer otroci?
