A7-0381/2011
16. 11. 2011
*
POROČILO
o predlogu sklepa Sveta o spremembi Odločbe 2002/546/ES glede obdobja uporabe
(KOM(2011)0443 – C7‑0233/2011 – 2011/0192(CNS))
Odbor za regionalni razvoj
Poročevalka: Danuta Maria Hübner
(Poenostavljeni postopek – člen 46(1) poslovnika)
PE 472.403v02-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
Spremembe osnutka akta
Pri spremembah, ki jih predlaga Parlament, je spremenjeno besedilo k osnutku akta označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del osnutka akta s predlaganimi popravki, ki se upoštevajo pri pripravi končnega besedila (na primer očitne napake ali izpustitve v zadevni jezikovni različici). O teh popravkih odločajo pristojne tehnične službe.
Glava vsakega predloga spremembe k obstoječemu aktu, ki se ga želi spremeniti z osnutkom akta, vsebuje še tretjo in četrto vrstico. Tretja vrstica navaja obstoječi akt, četrta pa zadevno določbo tega akta. Besedilo, ki povzema določbo obstoječega akta, ki jo Parlament želi spremeniti, medtem ko v osnutku akta ni bila spremenjena, je označeno s krepkim tiskom . Morebitni izbrisi tovrstnega besedila so označeni z [...] .
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................4
OBRAZLOŽITEV.......................................................................................................................5
POSTOPEK................................................................................................................................6
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu sklepa Sveta o spremembi Odločbe 2002/546/ES glede obdobja uporabe
( KOM(2011)0443 – C7‑0233/2011 – 2011/0192(CNS) )
(Posebni zakonodajni postopek – posvetovanje)
Evropski parlament ,
– ob upoštevanju predloga Komisije Svetu ( KOM(2011)0443 ),
– ob upoštevanju člena 349 Pogodbe o delovanju Evropske unije, v skladu s katerim se je Svet posvetoval s Parlamentom ( C7–0233/2011 ),
– ob upoštevanju členov 55 in 46(1) svojega poslovnika,
– ob upoštevanju poročila Odbora za regionalni razvoj ( A7–0381/2011 ),
1. odobri predlog Komisije;
2. poziva Svet, naj obvesti Parlament, če namerava odstopiti od besedila, ki ga je Parlament odobril;
3. poziva Svet, naj se ponovno posvetuje s Parlamentom, če namerava bistveno spremeniti besedilo, ki ga je Parlament odobril;
4. naroča svojemu predsedniku, naj stališče Parlamenta posreduje Svetu in Komisiji ter nacionalnim parlamentom.
OBRAZLOŽITEV
Pogodba o delovanju Evropske unije načeloma ne dopušča nikakršnih razlik med obdavčenjem lokalnih izdelkov iz Kanarskih otokov in izdelkov s poreklom iz Španije ali drugih držav članic.
Odločba Sveta 2002/546/ES z dne 20. junija 2002
UL L 179, 9.7.2002, str. 22–27. , ki je bila sprejeta na podlagi člena 299(2) Pogodbe o ES, pooblašča Španijo, da do 31. decembra 2011 uporablja oprostitve ali znižanje davka, znanega kot AIEM, za nekatere izdelke, lokalno proizvedene na Kanarskih otokih. V Odločbi 2002/546/ES so navedeni razlogi za sprejetje posebnih ukrepov, namenjenih krepitvi lokalne industrije, da bo bolj konkurenčna.
Svetovna gospodarska kriza leta 2009 je vplivala na upad potovanj, kar je imelo hude posledice za gospodarstvo Kanarskih otokov, ki so močno odvisni od prihodkov od turizma. Tako se je leta 2009 stopnja brezposelnosti, ki je med letoma 2001 in 2007 nihala med 10,4 % in 12 %, povečala na 26,2 %.
Španija je 16. novembra 2010 Evropski komisiji predložila zahtevek za podaljšanje obdobja uporabe Odločbe 2002/546/ES za dve leti, tako da datum izteka sovpada z eno od smernic o nacionalni regionalni pomoči v obdobju 2007–2013. Komisija je zahtevek ocenila z vidika škode, ki so jo utrpeli Kanarski otoki. Na podlagi razpoložljivih elementov je zaključila, da je zahtevek upravičen.
Na podlagi tega je bil podan predlog sklepa Sveta o spremembi Odločbe 2002/546/ES v zvezi z obdobjem uporabe, ki omogoča podaljšanje obdobja uporabe do 31. decembra 2013.
SKLEPNA UGOTOVITEV
Na podlagi določb ali člena 46 poslovnika predsednica predlaga sprejetje te resolucije brez sprememb.
POSTOPEK
Naslov
Sprememba Odločbe 2002/546/ES glede obdobja uporabe
Referenčni dokumenti
KOM(2011)0443 – C7-0233/2011 – 2011/0192(CNS)
Datum posvetovanja z EP
1.9.2011
Pristojni odbor
Datum razglasitve na zasedanju
REGI
13.9.2011
Odbori, zaprošeni za mnenje
Datum razglasitve na zasedanju
ECON
13.9.2011
Odbori, ki niso podali mnenja
Datum sklepa
ECON
13.9.2011
Poročevalec/-ka
Datum imenovanja
Danuta Maria Hübner
6.10.2011
Poenostavljeni postopek - datum sklepa
14.11.2011
Obravnava v odboru
14.11.2011
Datum sprejetja
14.11.2011
Datum predložitve
16.11.2011
