20.3.2009
PREDLOG RESOLUCIJE
v skladu s členom 113 poslovnika,
ki ga predlaga Salvador Garriga Polledo
o ustanovitvi evropskega inštituta za raziskave na področju železnic
Predlog resolucije Evropskega parlamenta o ustanoviti evropskega inštituta za raziskave na področju železnic
Evropski parlament ,
A.
ker je razvoj najnovejših železniških tehnologij korenito povečal kakovost prevoza v Evropski uniji,
B.
ker bo rast cestnega prometa mogoče zajeziti samo z izboljšanjem železniških povezav,
C.
ker je tehnologija železnic zelo napredovala na osnovi raziskav, ki so jih neodvisno opravile nekatere države članice EU,
D.
ker bi skupni razvoj raziskav na področju železnic koristil celotni mreži prometnih povezav znotraj Skupnosti,
1.
poziva k ustanovitvi evropskega inštituta za raziskave na področju železnic;
2.
predlaga, da ta inštitut usklajuje raziskave na področju železnic v posameznih državah članicah;
3.
zahteva, da se železniškemu prometu dodeli prednostno vlogo v srednje- in dolgoročnih načrtih prometnih povezav med državami članicami Evropske unije.
