Torek na plenarnem zasedanju: Nevarne kitajske igrače, skupna energetska politika, sladkor
Institucije
2007-09-26 - 17:27
Nevarne kitajske igrače
Torkov dnevni red plenarnega zasedanja je bil poln raznolikih tem. Evropski poslanci so med drugim razpravljali o nevarnih igračah iz Kitajske, prednosti, ki jih bi skupna energetska politika prinesla Evropski uniji in reformi sladkorne industrije v Evropi, katere cilj je zmanjšanje proizvodnje sladkorja za šest milijon ton do leta 2010.
Nevarne igrače iz Kitajske
Poslanci so na torkovem plenarnem zasedanju razpravljali o nevarnih igračah, proizvedenih na Kitajskem – trenutno svetovni največji izvoznici igrač. Varnost igrač v Evropi trenutno ureja Direktiva o igračah, ki med drugim določa, da izdelovalci in uvozniki odgovarjajo za zagotavljanje varnosti proizvodov oz. da v nasprotnem primeru o tem obvestijo oblasti. Izvajanje teh pravil je prepuščeno vsaki posamezni državi članici EU.
Po mnenju britanskega poslanca Malcolma Harbourda iz skupine Evropske ljudske stranke in Evropskih demokratov so potrošniki upravičeni do več in boljših informacij. Nemška socialna demokratka Evelyne Gebhardt pa je pozvala k višjim standardom, in izrazila nezadovoljstvo s počasnim ukrepanjem Komisije glede reforme Direktive o igračah, zlasti zdaj, ko so božični prazniki tik pred zdajci.
Ne potrebujemo navidezne varnosti, temveč jasne standarde, je menila nemška poslanka Jiltrud Breyer iz skupine Zelenih, nizozemski liberalni demokrat Toine Manders pa je k temu dodal, da če ne bomo dosegli sto odstotne varnosti, moramo doseči vsaj sto odstotno odgovornost.
Jim Allister, samostojni britanski poslanec, pa je na temo nevarnih igrač dejal, da če s kazenskimi določbami ne bi onesposobili lastne predelovalne industrije, potem bi bila tudi naša odvisnost od Kitajske manjša.
Skupna energetska politika
Poročevalec Jacek Saryusz-Wolski, poljski poslanec iz skupine Evropske ljudske stranke in Evropskih demokratov, je predstavil poročilo, ki se sooča z izzivi energetske varnosti.
Poročilo temelji na štirih načelih: diverzifikaciji, enotnosti glede zaščite interesov EU, solidarnosti in okrepitvi sodelovanja med partnerji. Evropska unija mora biti odločna, dejavna in enotna, je poudaril Saryusz-Wolski.
Evropski poslanci bodo o poročilu glasovali v sredo.
Reforma sladkornega sektorja
Evropski poslanci so glasovali o predlogih Evropske komisije za izboljšanje sistema prestrukturiranja sladkorne industrije v Evropi. Reforma sladkornega sektorja v EU se je začela leta 2006, vendar ni obrodila želenih sadov. Končni cilj reforme naj bi bilo zmanjšanje proizvodnje sladkorja za šest milijonov ton do leta 2010. Če proizvajalci ne bodo opustili proizvodnje, bo Komisija uvedla linearno znižanje kvot držav članic.
Evropski poslanci podpirajo predlog Evropske komisije, vendar pa na podlagi sprejetega poročila grške socialdemokratke Katarine Batzeli predlagajo več dopolnil. Med drugim zagovarjajo zvišanje nadomestila za proizvajalce in regije, da bi slednje pripravili do hitrejše opustitve proizvodnje in bi preprečili uvedbo linearnih kvot.
Svet kmetijskih ministrov, ki ima pri odločanju o evropski kmetijski politiki zadnjo besedo, naj bi skupno stališče do predlogov Komisije in dopolnil parlamenta sprejel še ta teden
20070921STO10540 Pozor, nevarne igrače! Plenarno zasedanje v luči energetske politike Tiskovna služba: Parlament bi namenil več sredstev za prestrukturiranje sladkorne industrije Časovni načrt za obnovljivo energijo
SL
1
PHOTO
20070925PHT10728.jpg
SL
2
LINK
http://www.rfrbos.ep.parl.union.eu/refeur//news/public/story_page/063-10176-255-09-37-911-20070906STO10167-2007-12-09-2007/default_sl.htm
SL
3
LINK
http://www.rfrbos.ep.parl.union.eu/refeur//news/public/story_page/051-10564-267-09-39-909-20070921STO10534-2007-24-09-2007/default_sl.htm
SL
4
LINK
http://www.rfrbos.ep.parl.union.eu/refeur//news/expert/infopress_page/032-10640-267-09-39-904-20070823IPR09783-24-09-2007-2007-false/default_sl.htm
SL
5
LINK
http://www.rfrbos.ep.parl.union.eu/refeur//news/expert/infopress_page/051-10638-267-09-39-909-20070823IPR09781-24-09-2007-2007-false/default_sl.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
