Kako odprte naj bodo naše meje?
Volitve 2009
Priseljevanje
2009-03-17 - 19:05
Kako odprte naj bodo naše meje? Ne glede na to, kje v Evropi živimo, priseljevanje vpliva na naša življenja. Ima pozitivne gospodarske učinke in kulturno bogati našo družbo, a obenem prinaša nove težave in izzive. V Evropo vsako leto nezakonito vstopi okoli 900.000 migrantov. EU je sprejela predpise, s katerimi želi vzpostaviti nadzor nad nezakonitim priseljevanjem in zaposlovanjem. V nadaljevanju preberite, kaj je v iztekajočem se mandatu na področju priseljevanja dosegel Evropski parlament.
Parlament je v iztekajočem se mandatu sprejel zakonodajo, ki postavlja načela vračanja nezakonitih priseljencev in hkrati varuje njihove temeljne pravice. Poslanci so se zavzeli tudi za spodbujanje zakonitega priseljevanja z novimi instrumenti, kot je modra karta za visokokvalificirane delavce.
Leta 2007 je Parlament podprl širitev schengenskega območja na devet novih članic, v začetku leta 2009 pa je potrdil tudi ukrepe proti delodajalcem, ki zaposlujejo nezakonite priseljence.
Vračanje nezakonitih priseljencev
Direktiva, ki jo je Parlament sprejel po dolgi razpravi, spodbuja prostovoljno vrnitev nezakonitih priseljencev in predpisuje minimalne skupne standarde za njihovo pridržanje ter izgon. Zgornja meja za pridržanje je postavljena na 6 mesecev z možnostjo podaljšanja na dodatnih 12 v izjemnih primerih. Prepoved vnovičnega vstopa lahko traja največ 5 let, če oseba ne predstavlja grožnje za javno varnost.
Modra karta
Evropski poslanci podpirajo ukrepe za boljše upravljanje zakonitega priseljevanja v Unijo, ker bi se tako učinkoviteje zoperstavili nezakonitim migracijam. Že leta 2007 so podprli zamisel o modri karti za visokokvalificirane iskalce zaposlitve iz tretjih držav in nato tudi potrdili predlog Komisije za izvedbo tega projekta.
Kazni za delodajalce nezakonitih priseljencev
Z direktivo, ki jo je Parlament potrdil februarja 2009, bodo države obvezane uvesti upravne in denarne kazni za delodajalce, ki bodo zaposlovali nezakonite priseljence. Uvedeni bodo tudi mehanizmi, s katerimi bodo tujci lahko prijavili nedovoljene prakse in izkoriščanje. Nova pravila določajo minimalno stopnjo uskladitve različnih vrst sankcij zoper delodajalce državljanov tretjih držav, ki nezakonito prebivajo v EU. Vse članice naj bi uvedle podobne sankcije zoper te delodajalce in jih tudi dejansko izvajale.
Širitev schengenskega območja
Poslanci so podprli širitev schengenskega območja na devet od desetih novih članic, ki so v Unijo vstopile leta 2004. Češka, Estonija, Latvija, Litva, Madžarska, Malta, Poljska, Slovaška in Slovenija so se tako konec leta 2007 pridružile 13 državam EU ter Islandiji in Norveški v območju brez kontrol na kopenskih, zračnih in pomorskih mejnih prehodih. Konec leta 2008 je v območje vstopila tudi Švica, članice EU, ki niso v schengenskem območju, pa ostajajo Bolgarija, Ciper, Irska, Romunija in Velika Britanija.
20090316STO51822 Kazni za delodajalce nezakonitih priseljencev Nove sankcije za zaposlovanje neprijavljene delovne sile Potencialni imetniki modre karte imajo besedo Potrditev direktive o kaznih za delodajalce nezakonitih priseljencev Razmere v centrih za pridržanje prosilcev za azil so nevzdržne, pravijo poslanci Pomembni dosežki Evropskega parlamenta v zakonodajnem obdobju 2004-2009 Spletna stran o evropskih volitvah
SL
1
PHOTO
20090316PHT51776.jpg
SL
7
LINK
/elections2009/highlights/product.htm?ref=20090120TMN46722&secondRef=0&section=9&language=SL
SL
8
LINK
/elections2009/default.htm?language=SL
-//EP//TEXT IM-PRESS 20090202STO47913 0 NOT XML V0//SL
-//EP//TEXT IM-PRESS 20090202FCS47946 0 NOT XML V0//SL
-//EP//TEXT IM-PRESS 20081107STO41561 0 NOT XML V0//SL
-//EP//TEXT IM-PRESS 20090204IPR48320 0 NOT XML V0//SL
-//EP//TEXT IM-PRESS 20090213STO49387 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
