Pomoč in trgovina - glavni temi skupne parlamentarne skupščine AKP-EU
Delegacije
2005-11-18 - 14:07
Naravne nesreče, razmere v zahodni Afriki in vloga nacionalnih parlamentov pri nadzoru nad razdeljevanjem razvojne pomoči bodo naslednji teden na dnevnem redu v Edinburghu, kjer se bodo srečali parlamentarci iz Evrope, Afrike, Karibov in pacifiških držav, ki si delijo kratico "AKP-EU". Skupna parlamentarna skupščina v škotskem glavnem mestu bo tako združila predstavnike držav podpisnic sporazuma iz Cotonouja.
O čem bo tekla beseda? Skupščina bo med drugim razpravljala o poročilu o načinih za povečanje vloge nacionalnih parlamentov pri nadzoru uporabe razvojne pomoči in o ukrepih za boljšanje izkoriščanje kmetijskih in rudnih bogastev v luči pogajanj v okviru Svetovne trgovinske organizacije. Poslanci bodo obravnavali tudi poročilo o vzrokih in posledicah naravnih nesreč ter razpravljali o političnih razmerah v zahodni Afriki in sprejeli vrsto resolucij. Evropska poslanka Glenys Kinnock, ki je so-predsedujoča skupščine, je pred srečanjem dejala, da bo "konferenca za nas parlamentarce priložnost za izmenjavo pogledov o skupnih temah in prednostnih nalogah, med katerimi je tudi financiranje obveznosti, določenih z razvojnimi cilji tisočletja".
Kdo do člani? V skupni parlamentarni skupščini je 77 poslancev Evropskega parlamenta in 77 parlamentarnih poslancev iz držav Afrike, Karibov in Pacifika. Srečanja skupščine so dvakrat letno (izmenično v EU in državi AKP) in so namenjena razpravi o zadevah, povezanih z izvajanjem sporazuma iz Cotonouja. Skupščina je edina tovrstna institucija na svetu in deluje po skupnih demokratičnih pravilih. Zasedanje v Edinburghu bo potekalo od 19. do 24. novembra in bo odprto za javnost.
Od Benina do Britanije: Osnovni cilj sporazuma iz Cotonouja (imenuje se po glavnem mestu Benina, kjer je bil dokument podpisan leta 2000) je boj proti revščini s povečevanjem medsebojne trgovine in gospodarsko dejavnostjo. Sporazum zajema tudi sodelovanje na političnem, kulturnem in socialnem področju, kar naj bi prispevalo k miru in varnosti med podpisnicami. Skupna parlamentarna skupščina je bila ustanovljena leta 1963 po sprejetju pridružitvenega sporazuma, imenovanega Konvencija iz Yaoundéja, med leti 1975 in 2000 pa so sodelovanje urejale konvencije iz Loméja. V več kot štirih desetletjih delovanja se je število držav udeleženk večkrat povečalo.
20051110STO02203 Skupna parlamentarna skupščina AKP-EU Sporazum iz Cotonouja Parlamentarni odbor za razvoj Razvojni cilji tisočletja Audiokit
SL
1
PHOTO
20051110PHT02211.jpg
SL
2
LINK
/intcoop/acp/10_01/default_en.htm
SL
3
LINK
http://ec.europa.eu/development/body/cotonou/index_en.htm
SL
4
LINK
/activities/expert/committees/presentation.do?committee=1233&language=SL
SL
5
LINK
http://www.un.org/millenniumgoals/
SL
6
LINK
/eplive/public/multimediaav_audio/default/default_sl.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
