Delegacija EP kritična do razmer v Moldaviji
Delegacije
2009-05-07 - 18:17
Parlamentarne volitve v Moldaviji, Kišinjev 5. april ©BELGA_EPA_DUMITRU DORU Moldavska vlada je v svojih odzivih na javne proteste, ki so sledili parlamentarnim volitvah, kršila človekove pravice, pravno državo in evropske konvencije. To je bila izjava delegacije EP po vrnitvi iz Moldavije. V četrtek so poslanci sprejeli resolucijo o razmerah v Moldaviji, obenem pa je v Pragi potekalo srečanje med EU ter predstavniki iz Moldavije in petih drugih vzhodnoevropskih držav s ciljem poglobiti medsebojne odnose.
Izjave o kršitvah človekovih pravic, ki so sledile objavi rezultatov volitev 5. aprila v Moldaviji, so bile glavni razlog za napotitev delegacije EP v Moldavijo od 26. do 29. aprila.
Poročilo delegacije navaja, da se je moldavska vlada na javne proteste odzvala na nasilen in neprimeren način. Pretepanje in neopravičljivo zapiranje civilnega prebivalstva, ki ju izvajajo neidentificirane policijske sile, ni usmerjena k pomiritvi razmer, temveč vodi k premišljenim dejanjem nasilja.
Glede neprimernega policijskega ravnanja v najrevnejši evropski državi pa poročilo navaja, da se mora EU prek svoje sosedske politike in vzhodnega partnerstva v tej državi močneje angažirati.
Uradno odprtje vrha za novo vzhodno partnerstvo EU z Armenijo, Azerbajdžanom, Gruzijo, Moldavijo, Ukrajino in Belorusijo poteka 7. maja v Pragi. Evropske parlament zastopajo predsednik Hans-Gert Pöttering, podpredsednik Marek Siwiec in predsednik Odbora za zunanje zadeve Jacek Saryusz-Wolski.
Cilj partnerstva je poglobiti politične in ekonomske odnose, povečati energetsko varnost, izboljšati mobilnost in dodatno spodbuditi prodemokratične in tržno usmerjene reforme v partnerskih državah.
V sredo je Parlament potrdil predlog za ustanovitev parlamentarne skupščine Euronest, ki bi združevala Evropski parlament in parlamente držav vzhodnega partnerstva. Prvo srečanje je napovedano za jesen.
Moldavija
Površina: 33,843 km2
Prebivalstvo: 4,3 milijonov (2008)
Glavno mesto: Kišinjev
Neodvisnost od Sovjetske zveze: 1991
Meje z Romunijo in Ukrajino
BDP na prebivalca: $3,173 (EU: $33,400)
20090504STO54879 Evropski poslanci opazovalci volitev v Moldaviji Vzhodno partnerstvo Delegacija za Moldavijo Posnetek razprave
SL
1
PHOTO
20090505PHT55166.jpg
SL
3
LINK
http://ec.europa.eu/external_relations/eastern/index_en.htm
SL
4
LINK
/activities/delegations/homeDel.do?language=SL&body=D-MD
SL
5
LINK
/wps-europarl-internet/frd/vod/player?language=sl&menusearchfrom=bymep&pageby=unit&idmep=28421&discussionId=0&page=0&category=0&format=wmv&askedDiscussionNumber=0
-//EP//TEXT IM-PRESS 20090403STO53395 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
