26. 1. 2011 B7-0088/2011 PREDLOG RESOLUCIJE ob zaključku razprave o izjavi podpredsednice Komisije/visoke predstavnice Unije za zunanje zadeve in varnostno politiko
v skladu s členom 110(2) poslovnika
o razmerah v Tuniziji
Charles Tannock
,
Tomasz Piotr Poręba
,
Ryszard Antoni Legutko
v imenu skupine ECR
PE455.917v01-00 B7‑0088/2011 Resolucija Evropskega parlamenta o razmerah v Tuniziji
Evropski parlament ,
– ob upoštevanju Evro-mediteranskega sporazuma o pridružitvi med Evropsko unijo in Tunizijo UL L 97, 30. 3. 1998, str. 2.
, predvsem člena 2,
– ob upoštevanju akcijskega načrta Evropske unije in Tunizije,
– ob upoštevanju izjave Pridružitvenega sveta EU-Tunizija z dne 11. maja 2010,
– ob upoštevanju svojih resolucij o človekovih pravicah v Tuniziji,
– ob upoštevanju svojega poročila o klavzuli o človekovih pravicah in demokraciji v sporazumih Evropske unije z dne 16. februarja 2006,
– ob upoštevanju izvolitve Tunizije v Svet Združenih narodov za človekove pravice in njene zavezanosti človekovim pravicam,
– ob upoštevanju člena 110(2) svojega poslovnika,
A. ker je 14. januarja tunizijski predsednik Zine al-Abidine Ben Ali odstopil,
B. ker v Tuniziji trenutno vladajo izredne razmere,
C. ker je po znanih podatkih po spopadih z varnostnimi silami umrlo najmanj 35 oseb,
D. ker Tunizija v regiji velja za sekularno, napredno in demokratično družbo, ki ženskam zagotavlja njihove pravice in svoboščine;
1. potrjuje svojo solidarnost s prebivalci Tunizije ter izreka sožalje družinam in prijateljem žrtev nasilnih spopadov;
2. poziva tunizijske oblasti, naj ponovno vzpostavijo demokratične procese, da bi spet zagotovile javni red in mir;
3. poziva vse evropske vlade, vključno s Švico, naj sodelujejo pri vračanju denarja in dobrin, ki jih je nakopičila družina Ben Ali;
4. opaža resno zaskrbljenost zaradi morebitne rasti in širitve gibanja Salafi, ki zagovarja radikalizirano različico islama v Tuniziji;
5. potrjuje, da morajo tunizijske oblasti obravnavati resne družbenogospodarske probleme, ki so bili povod za nasilne proteste;
6. vse vpletene akterje poziva, naj nemudoma prekinejo nasilje v državi;
7. ugotavlja, da je civilna družba del demokratičnega procesa in da imajo državljani v demokratični državi z izvoljenim vodstvom pravico do mirnih protestov;
8. poziva delegacijo, ki bo napotena v Tunizijo, naj odboroma Evropskega parlamenta AFET in DROI poroča o svojih ugotovitvah in o razmerah;
9. poziva visoko predstavnico EU, naj spremlja razmere v Tuniziji in naj poroča Evropskemu parlamentu;
10. poziva Komisijo in Svet, naj v akcijski načrt EU-Tunizija 2011–2016 vključita razmislek o nedavnih dogodkih in naj si prizadevata za dodelitev naprednega statusa Tuniziji;
11. naroči svojemu predsedniku, naj to resolucijo posreduje Svetu, Komisiji, vladam in parlamentom držav članic ter vladi in parlamentu Tunizije.
