Pravice potnikov na avtobusnih in pomorskih prevozih
Volitve 2009
Promet
2009-04-23 - 14:58
Parlament je v četrtek sprejel dve uredbi, ki določata pravice potnikov na avtobusnih ter pomorskih prevozih, s posebnim poudarkom na pravicah invalidnih potnikov, pravico do odškodnin v primerih zamud in odgovornostjo prevoznikov v primeru poškodb ali smrti potnikov.
Evropska unija je že sprejela zakonodajo o pravicah potnikov v zračnem in železniškem prometu, novi uredbi pa zaključujeta sveženj pravil, ki izenačujejo vse potnike v javnem prevozu.
Pri avtobusnih prevozih bodo pravila veljala za mednarodne in nacionalne storitve, ne pa tudi za mestni, primestni in regionalni prevoz, ki imajo zaradi svoje narave drugačne značilnosti.
Poslanci so poročilo o pravicah avtobusnih potnikov, ki ga je pripravil Gabriele ALBERTINI (EPP-ED, IT), podprli s 557 glasovi za, 30 proti in 23 vzdržanimi glasovi. Poročilo o pravicah potnikov v pomorskem prometu in na notranjih plovnih poteh - njegov avtor je Michel TEYCHENNÉ (PES, FR) - pa je dobilo 587 glasov podpore, 8 poslancev je bilo proti, 19 pa se jih je vzdržalo.
Odškodnine ob zamudah in odpovedih potovanj
Glede odškodnin za zamude v pomorskem prometu poslanci predlagajo naslednjo lestvico:
- 25 odstotkov cene vozovnice za zamude med dvema in tremi urami;
- 50 odstotkov cene vozovnice za zamude nad tri ure;
- 100 odstotkov cene vozovnice, če prevoznik ne ponudi nadomestnega prevoza pod razumnimi pogoji ali informacij o alternativnem prevozu.
Avtobusni potniki bodo v primeru odpovedi ali dvourne zamude (bodisi pri odhodu ali prihodu) prevoza, ki naj bi trajal vsaj tri ure, upravičeni do ustreznih prevoznih storitev v primerljivem časovnem trajanju, oziroma do informacij o alternativnih rešitvah. V nasprotnih primerih jim bo prevoznik moral povrniti polovico cene vozovnice.
Izplačila ob poškodbah in v primerih smrti
Če je potnik poškodovan ali umre za posledicami nesreče avtobusa, s katerim se je prevažal, mora prevoznik brez odlašanja izplačati predplačilo odškodnine, ki je sorazmerna s stopnjo poškodb. V primeru smrti bi moralo predplačilo znašati vsaj 21 tisoč evrov.
Prevozniki bodo izvzeti iz teh obveznosti, če se bo nesreča zgodila zaradi okoliščin, ki niso povezane z opravljanjem storitev avtobusnega prevoza, ali se ji prevoznik ne bi mogel izogniti, čeprav je upošteval vse potrebno za varnost v zadevnih okoliščinah, ali katere posledic ni bilo mogoče preprečiti.
Posebne okoliščine višje sile v pomorskem prevozu pa so izjemno močno plimovanje, močan veter, visoki valovi in poledenitev plovnih poti.
Pravice invalidov in potnikov z omejeno mobilnostjo
Osebam z omejeno mobilnostjo prevoznik ne sme prepovedati vkrcanja na ladjo ali avtobus, razen v primerih, kjer bi lahko prišlo do ogrožanja varnosti. Invalidom mora biti v pristaniščih ponujena pomoč, prevoznik pa mora biti o njihovih posebnih potrebah obveščen ob rezervaciji vozovnice ali vsaj 48 ur vnaprej.
Skupna razprava - Pravice potnikov
Poročilo: Michel Teychenné (A6-0209/2009) - Pravice potnikov med potovanjem po morju in celinskih plovnih poteh
Poročilo: Gabriele Albertini (A6-0250/2009) - Pravice potnikov v avtobusnem prometu
Postopek soodločanja, 1. branje
Skupna razprava: sreda, 22. april 2009
Glasovanje: četrtek, 23. april 2009
20090422IPR54169 Poročilo: Michel Teychenné (A6-0209/2009) - Pravice potnikov med potovanjem po morju in celinskih plovnih poteh Poročilo: Gabriele Albertini (A6-0250/2009) - Pravice potnikov v avtobusnem prometu
-//EP//TEXT REPORT A6-2009-0209 0 NOT XML V0//SL
-//EP//TEXT REPORT A6-2009-0250 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
