VPRAŠANJE ZA USTNI ODGOVOR Z RAZPRAVO O-0109/06
v skladu s členom 108 Poslovnika
predložitev:
Elmar Brok
in
Panagiotis Beglitis
, v imenu Odbora za zunanje zadeve
za Komisijo
Zadeva: Začasni sporazum s Turkmenistanom in napredek na področju človekovih pravic, demokracije in načel pravne države
Ali Komisija lahko poda najnovejšo oceno v zvezi s sprejetjem oziroma zavrnitvijo začasnega sporazuma o trgovini in trgovinskih zadevah med Evropskima skupnostma in Turkmenistanom glede na razvoj političnih in gospodarskih razmer v Turkmenistanu po uveljavitvi sporazuma leta 1998?
Ali Komisija razpolaga z jasnimi pokazatelji, da Turkmenistan na poti demokracije in načel pravne države dejansko dosega napredek?
Če bo sporazum sprejet, kakšni so "varovalni" mehanizmi Komisije za zagotovitev napredka v dialogu o človekovih pravicah in nasploh na področju človekovih pravic? Ali Komisija pri tem namerava v sporazum vključiti klavzulo o letnem pregledu, po kateri bi se redno ocenjeval napredek na področju človekovih pravic?
