Poslanka Grossetête: Za bolnike naj bo Evropa brez meja
Javno zdravje
2010-10-26 - 18:30
Poslanka Françoise Grossetête. Ste že kdaj pomislili na to, da bi zdravnika namesto doma obiskali v tujini? Morda zato, ker je tam zdravljenje boljše ali cenejše? Nekateri so to že poskusili, a so se neredki med njimi znašli v kafkovskem labirintu postopkov, skozi katerega je bilo treba priti do povračila stroškov za zdravstvene storitve v tujini. To bi se lahko z novo direktivo o čezmejnih zdravniških storitvah spremenilo.
Odbor Evropskega parlamenta za okolje naj bi tako v sredo, 27. oktobra, v drugem branju potrdil predlog direktive, ki jo je Evropska komisija sicer predlagala že julija 2008.
Sodišče Evropskih skupnosti je v marsikaterem primeru že potrdilo pravice bolnikov v povezavi s svobodo gibanja po EU. Parlament želi sedaj z direktivo urediti mobilnost bolnikov in njihove pravice v zvezi s čezmejnimi zdravstvenimi storitvami. "Gre za prvo takšno direktivo, tako da je pričakovati odpor držav članic," pravi francoska poslanka, poročevalka o direktivi Françoise Grossetête (EPP) , s katero smo opravili krajši pogovor.
Kakšen je danes položaj pri čezmejnih zdravstvenih storitvah?
Če se želi evropski državljan zdraviti v drugi državi članici, ne more vedeti, ali lahko doma zahteva povrnitev stroškov za zdravstvene storitve in kako. Plačati mora, četudi ne ve, ali bo denar lahko zahteval nazaj. Do sedaj so se težave reševale pred Sodiščem Evropskih skupnosti, Parlament pa meni, da je prišel čas za zakonsko ureditev tega področja.
Ta direktiva bo dovoljevala mobilnost bolnikov. Mobilni so danes delavci, študenti, gre za njihove pravice. Ne gre zato, da bi spodbujali medicinski turizem. Bolnikom želimo zagotoviti večjo izbiro zdravstvenih storitev. To je pomembno in zelo uporabno predvsem v obmejnih območjih.
Kaj se bo s sprejetjem direktive spremenilo?
Pacienti bodo imeli pravico, da se odločijo, kje se želijo zdraviti, imeli bodo možnost odločiti se za najboljše storitve. Vzpostavljene bodo kontaktne točke v državah, kjer bodo na voljo informacije o zdravstvenih storitvah drugod po EU. V kolikor bo imel pacient potrdilo, da se lahko gre zdraviti v tujino, bo njegova država stroške zdravstvene oskrbe neposredno povrnila državi, ki jih je nudila.
Mnogo držav EU je tem predlogom nasprotovalo. Bojijo se invazije bolnikov in naraščanja stroškov v zdravstvu. So ti strahovi upravičeni?
Čezmejne zdravstvene storitve so zelo majhen del celotnih stroškov. Še več, bolnik lahko zahteva povrnitev stroškov le za zdravljenje, ki ga pokriva zavarovanje tudi v njegovi državi, in še to le na ravni, ki je na voljo doma. Če npr. v Nemčiji ne moreš dobiti povrnjenih stroškov za zobozdravstveni poseg, opravil pa si ga v Franciji, potem Nemčija stroškov ne bo povrnila. Pacienti ne bodo mogli kovati dobička na račun povrnitve stroškov zdravljenja.
Vaše poročilo je sedaj v drugem branju. Kje še obstajajo razlike v mnenjih med Parlamentom in državami EU?
Obstajajo tri glavne razlike: plačilo vnaprej, predhodna avtorizacija in redke bolezni.
Menimo, in velike politične skupine v Parlamentu naše mnenje delijo, da bi se morali izogibati diskriminaciji tistih, ki imajo manj denarja. Tako želimo, da država bolnika zdravstvene storitve neposredno plača bolnišnici v državi, kjer bo poseg opravljen. Gre za plačilo vnaprej, bolnik pa ni obvezan založiti svojega denarja. Če to ni mogoče, bo denar dal bolnik, povračilo s strani države pa bo sledilo čim hitreje.
Sprejeli smo predhodno avtorizacijo zdravstvenih posegov v tujini, če bodo razlogi za zavrnitev jasni, objektivni in omejeni.
Za nas je tudi zelo pomembno, da se lahko gredo bolniki, ki trpijo zaradi redkih bolezni, zdraviti v drugo državo članico. 25 milijonov ljudi trpi zaradi teh bolezni in ti morajo imeti možnost najboljše oskrbe. Svet EU je to vprašanje spregledal, a tega ne sprejemamo.
Boste lahko dosegli dogovor?
Upam, da bo v interesu bolnikov dogovor dosežen v drugem branju.
Čezmejno zdravstvo
en odstotek (okoli 10 milijard evrov) so stroški čezmejnega zdravstva
30 odstotkov državljanov EU ne ve, da se lahko gredo zdraviti v tujino
25 milijonov državljanov EU trpi zaradi redkih bolezni
20101025STO89929 Čezmejno zdravstvo - odgovori Evropske komisije Nova pobuda Evropske komisije za čezmejno zdravstveno varstvo Osnutek poročila o uveljavljanju pravic pacientov pri čezmejnem zdravstvenem varstvu
SL
1
PHOTO
20101025PHT90156.jpg
SL
2
LINK
http://europa.eu/rapid/pressReleasesAction.do?reference=MEMO/08/473&type=HTML&aged=0&language=EN&guiLanguage=en
SL
3
LINK
http://ec.europa.eu/health-eu/news/streaming/crossborder/crossborder_sl.htm
-//EP//TEXT COMPARL PE-443.081 02 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
