Altiero Spinelli – stota obletnica rojstva velikega zagovornika evropske ustave
Evropsko državljanstvo
2007-09-10 - 11:52
Altiero Spinelli (1907-1986)
Ena od stavb Evropskega parlamenta v Bruslju se imenuje po njem in 23. maja se spominjamo obletnice njegove smrti, toda - kdo je bil Altiero Spinelli? Rodil se je leta 1907, bil je italijanski protifašist, ki je leta 1976 postal evropski poslanec in ostal v Parlamentu do svoje smrti leta 1986. Bil pa je tudi velik zagovornik evropskega združevanja.
Spinelli je bil poročevalec za resolucijo o osnutku Pogodbe o Evropski uniji, ki so jo leta 1984 v Evropskem parlamentu potrdili z veliko večino. Britanski socialdemokratski poslanec Richard Corbett je prepričan, da bi Spinellija morali ohraniti v spominu kot človeka, ki je vedno ponujal jasno vizijo o možnostih, ki jih daje Evropa in bil tudi sposoben dobiti široko podporo za svoje predloge.
Zagovarjal je sprejem nove pogodbe namesto revizije Rimskih pogodb in je ob tem vnesel v izrazoslovje termin Evropska unija, ter predlagal več novih pristojnosti povezave na evropski ravni. Čeprav so bili določeni predlogi za vlade nekaterih držav članic takrat preveč radikalni, sta Spinellijevi zamisli o notranjem trgu in več zunanjepolitičnih pristojnosti postali del Enotnega evropskega akta in njun avtor je še dočakal, da so ga leta 1986 podpisale tedanje članice Evropske gospodarske skupnosti.
Sanje o evropski ustavi so bile rdeča nit njegovega življenja. Francis Wurtz, predsednik konfederalne skupine Evropske združene levice – Zelene nordijske levice, se ga spominja kot človeka, ki ga je zaznamovala njegova izkušnja vojne in je evropsko združevanje videl kot zagotovilo za trajni mir.
Že ko je bil v času Mussolinijevega režima politični zapornik, je Spinelli leta 1941 zapisal svojo vizijo združene Evrope v Manifestu z Ventoteneja. Dvajset let po njegovi smrti in 66 let po manifestu njegove sanje še vedno niso uresničene. Evropski poslanci so pozvali, bi reformna pogodba EU morala začela veljati najkasneje do leta 2009. Bo torej ob počastitvi 25. obletnice Spinellijeve smrti nova pogodba tudi dejansko zaživela?
20060518STO08373 Manifest z Ventoteneja Altiero Spinelli kot poslanec Evropskega parlamenta Odbor EP za ustavne zadeve Altiero Spinelli
SL
1
PHOTO
20060518PHT08376.jpg
SL
2
LINK
http://www.ena.lu?lang=2&doc=971
SL
3
LINK
/members/archive/alphaOrder/view.do;jsessionid=168C41CAEABEC88548630F4867D8441E.node1?id=1643&language=SL
SL
4
LINK
/activities/expert/committees/presentation.do;jsessionid=4703F6BC4CE51C49461E0DD096D07794.node2?committee=1249&language=SL
SL
5
LINK
mms://wm.streampower.be/ep/ondemand/spinelli_hommage_20060524.wmv
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
