P6_TA(2005)0010
Tenzin Delek Rinpoče - Tibet
B6-0037 , 0043 , 0047 , 0050 , 0051 in 0056/2005
Resolucija Evropskega parlamenta o Tibetu
Evropski parlament
, –
ob opozarjanju na svoje predhodne resolucije o Tibetu in položaju v zvezi s človekovimi pravicami na Kitajskem,
–
ob upoštevanju svoje resolucije z dne 18. novembra 2004 o Tibetu, primer Tenzin Delek Rinpoče Sprejeta besedila, P6-TA(2004)0067.
,
–
ob upoštevanju dialoga o človekovih pravicah med EU in Kitajsko,
–
ob upoštevanju verske svobode na Kitajskem in zlasti primera Juliusa Jie Zhiguo, škofa v severni kitajski provinci Hebei,
–
ob upoštevanju člena 115(5) svojega Poslovnika,
A.
ker je 2. decembra 2002 ljudsko sodišče druge stopnje v tibetanski avtonomni prefekturi Kardze v provinci Sečuan obsodilo na smrt z 2-letno odložitvijo Tenzina Deleka Rinpočeja, vplivnega in spoštovanega budističnega lamo, njegovega spremljevalca Lobsanga Dhondupa pa na smrt brez odložitve,
B.
ker vpletenost Tenzina Deleka in Lobsanga Dhondupa v številne bombne napade ali v spodbujanje separatizma ni bila dokazana,
C.
ker je 26. januarja obletnica datuma, ko je bil leta 2003 usmrčen Lobsang Dhondup,
D.
ker se bo obdobje odložitve usmrtitve Tenzina Deleka Rinpočeja izteklo 26. januarja 2005,
E.
ker bo v skladu s kitajskim pravom smrtna obsodba spremenjena v doživljenjski zapor, če storilec kaznivega dejanja ponovno ne prekrši zakona v odobju dveh let odložitve,
F.
ker Svet na zahtevo tedanjega Evropskega sveta trenutno ponovno preverja embargo na trgovanje z orožjem s Kitajsko, ki je bil sprejet in izveden leta 1989,
G.
ker je kitajska vlada nedavno sprejela predstavnike njegove svetosti Dalai Lame,
1.
ponovno izraža svojo podporo načelom pravne države in poziva kitajsko vlado, da takoj spremeni smrtno obsodbo, ki je bila izrečena Tenzinu Deleku Rinpočeju;
2.
potrjuje svoj poziv k odpravi smrtne kazni in takojšnjemu moratoriju na smrtno kazen na Kitajskem;
3.
pozdravlja izjavo kitajskih oblasti, v skladu s katero se vsakemu, ki je obsojen na smrt z odložitvijo izvršitve kazni in ne stori nobenega namernega kaznivega dejanja med obdobjem odložitve, kazen po izteku dveletnega obdobja spremeni v doživljenjski zapor; poziva kitajske sodne organe, naj z uradno sodno odločbo uresničijo vsebino te izjave;
4.
znova poziva vlado Ljudske republike Kitajske, naj preneha z nenehnim kršenjem človekovih pravic Tibetancev in drugih manjšin ter naj zagotovi spoštovanje mednarodnih standardov človekovih pravic in humanitarnega prava, kakor tudi verskih pravic;
5.
poziva Svet in države članice, naj ohranijo embargo EU na trgovanje z orožjem z Ljudsko republiko Kitajsko in naj ne zmanjšajo obstoječih nacionalnih omejitev takšnega trgovanja z orožjem; meni, da bi bilo embargo potrebno ohraniti, dokler EU ne bo sprejela pravno zavezujočega kodeksa o izvozu orožja in dokler Ljudska republika Kitajska ne bo sprejela konkretnih ukrepov za izboljšanje razmer glede človekovih pravic, med drugim z ratificiranjem Mednarodnega pakta o državljanskih in političnih pravicah ter s popolnim spoštovanjem pravic manjšin;
6.
poziva vlado Ljudske republike Kitajske, naj pospeši trenutni dialog s predstavniki Dalai Lame, da bi dosegla za obe strani sprejemljivo rešitev o vprašanju Tibeta brez nadaljnjega odlašanja;
7.
naroči svojemu predsedniku, naj to resolucijo posreduje Svetu, Komisiji, generalnemu sekretarju OZN, kitajski vladi, guvernerju province Sečuan in glavnemu tožilcu ljudskega tožilstva province Sečuan.
