A6-0466/2007
23.11.2007
***II
PRIPOROČILO ZA DRUGO OBRAVNAVO
o skupnem stališču Sveta glede sprejetja odločbe Evropskega parlamenta in Sveta o brezpapirnem okolju za carino in trgovino
(8520/4/2007 – C6‑0267/2007 – 2005/0247(COD))
Odbor za notranji trg in varstvo potrošnikov
Poročevalec:
Christopher Heaton-Harris
PE 394.124v01-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
POSTOPEK................................................................................................................................7
OSNUTEK ZAKONODAJNE RESOLUCIJE EVROPSKEGA PARLAMENTA
o skupnem stališču Sveta glede sprejetja odločbe Evropskega parlamenta in Sveta o brezpapirnem okolju za carino in trgovino
(8520/4/2007 – C6‑0267/2007 – 2005/0247(COD) )
(Postopek soodločanja: druga obravnava)
Evropski parlament ,
– ob upoštevanju skupnega stališča Sveta (8520/4/2007 – C6‑0267/2007 ),
– ob upoštevanju svojega stališča iz prve obravnave
Sprejeta besedila, 12.12.2006, P6_TA(2006)0539 . o predlogu Komisije Parlamentu in Svetu ( COM(2005)0609 ),
– ob upoštevanju člena 251(2) Pogodbe ES,
– ob upoštevanju člena 67 svojega poslovnika,
– ob upoštevanju priporočila za drugo obravnavo Odbora za notranji trg in zaščito potrošnikov ( A6‑0466/2007 ),
1. sprejme skupno stališče;
2. ugotavlja, da je akt sprejet v skladu s skupnim stališčem;
3. naroči svojemu predsedniku, naj skupaj s predsednikom Sveta podpiše pravni akt na podlagi člena 254(1) Pogodbe ES;
4. naroči svojemu generalnemu sekretarju, da podpiše akt, potem ko je bilo preverjeno, da so bili vsi postopki pravilno zaključeni, ter ga v dogovoru z generalnim sekretarjem Sveta objavi v Uradnem listu Evropske unije;
5. naroči svojemu predsedniku, naj stališče Parlamenta posreduje Svetu in Komisiji.
OBRAZLOŽITEV
1. Ozadje
Evropski parlament je sprejel svoje poročilo v prvi obravnavi 12. decembra 2006 brez predlogov sprememb k predlogu. Svet je 23. julija 2007 sprejel skupno stališče. Komisija se je strinjala s skupnim stališčem.
2. Cilj predloga Komisije
Namen predlagane odločbe je vzpostavitev instrumenta za uvedbo medsebojno sodelujočih in dostopnih avtomatiziranih carinskih sistemov, tako v okviru veljavnega kot prihodnjega posodobljenega carinskega zakonika ter za usklajene postopke in storitve. Instrument naj bi zagotovil potrebno zavezanost k uvedbi različnih elektronskih carinskih sistemov in pogoje za zagotovitev prihodnje zavezanosti k konceptom „eno okence“ in „vse na enem mestu". Njen namen je določiti ukrepe, ki jih je treba sprejeti, in roke, ki jih bodo morale spoštovati vse zainteresirane strani, da bi bil do začetka veljavnosti posodobljenega carinskega zakonika dosežen cilj glede poenostavljenega in brezpapirnega okolja za carino in trgovino.
3. Skupno stališče
Svet v svojem skupnem stališču odobrava cilj predloga, ki naj bi bil vzpostaviti brezpapirno okolje za carino in trgovino.
Skupno stališče poleg tehničnih sprememb in specifičnih sklicevanj na varstvo osebnih podatkov uvaja tudi spremembe, ki se nanašajo na roke za vzpostavitev individualnih sistemov. Za nekatere sisteme predvideva razlikovanje med roki za opredelitev funkcionalnih določb in za delovanje sistema. Nadalje predvideva tudi možnost podaljšanja rokov v okviru postopka komitologije (regulativni postopek s pregledom) ter ukinitve nekaterih projektov, če je bila ocena funkcionalnih določb negativna.
Zaradi tehničnih težav, ki so značilne za tako ambiciozen projekt in so povezane zlasti z obsežno dodelitvijo virov, ki jo morajo opraviti nacionalne uprave, se Svet zavzema za postopni pristop, ki bo omogočil postopno uvedbo elektronskih sistemov. Torej zadevajo glavne spremembe k predlogu Komisije, navedene v skupnem stališču, člen 4 (Sistemi in storitve ter časovni razpored), člen 5 (Komponente in odgovornosti), člen 6 (Naloge Komisije) in člen 7 (Naloge držav članic).
4. Sklep
Evropski parlament bi moral sprejeti skupno stališče, saj bi bili tako lahko roki v predlogu še vedno izpolnjeni, in s tem tudi zavezanost držav članic in Komisije.
POSTOPEK
Naslov
Brezpapirno okolje za carino in trgovino
Referenčni dokumenti
08520/4/2007 - C6-0267/2007 - 2005/0247(COD)
Datum 1. obravnave EP – št. P
12.12.2006 T6-0539/2006
Predlog Komisije
COM(2005)0609 - C6-0420/2005
Datum razglasitve prejetja skupnega stališča na zasedanju
6.9.2007
Pristojni odbor
Datum razglasitve na zasedanju
IMCO
6.9.2007
Poročevalec/-ka
Datum imenovanja
Christopher Heaton-Harris
30.1.2006
Obravnava v odboru
12.9.2007
3.10.2007
Datum sprejetja
22.11.2007
Izid končnega glasovanja
+:
–:
0:
22
0
0
Poslanci, navzoči pri končnem glasovanju
Janelly Fourtou, Evelyne Gebhardt, Malcolm Harbour, Alexander Lambsdorff, Kurt Lechner, Nickolay Mladenov, Bill Newton Dunn, Zita Pleštinská, Karin Riis-Jørgensen, Luisa Fernanda Rudi Ubeda, Heide Rühle, Leopold Józef Rutowicz, Christel Schaldemose, Andreas Schwab, Eva-Britt Svensson, Bernadette Vergnaud
Namestniki, navzoči pri končnem glasovanju
Emmanouil Angelakas, André Brie, Wolfgang Bulfon, Colm Burke, Manuel Medina Ortega
Namestniki (člen 178(2)), navzoči pri končnem glasovanju
Mojca Drčar Murko
Datum predložitve
26.11.2007
