Ohlapnejša pravila glede embalaže na skupnem trgu
Potrošniki
2006-02-02 - 12:23
Evropski parlament je v četrtek v prvem branju postopka soodločanja z veliko večino podprl predlog direktive, ki bo deregulirala predpise o velikosti embalaže za prehrambene in druge izdelke na skupnem trgu. Poročilo je pripravil poslanec Jacques TOUBON (EPP-ED, FR) iz odbora za notranji trg in varstvo potrošnikov.
Predpisi o obvezni velikosti embalaže naj bi tako ostali le še za nekatere osnovne prehrambene izdelke, namen spremembe pa je povečanje konkurenčnosti med proizvajalci in s tem večja izbira za potrošnike. Teoretično bi lahko proizvajalci tako ponudili na trgu izdelke v kakršnikoli velikosti, države članice pa ne bi smele predpisovati drugih velikosti, razen tistih, dovoljenih z evropsko zakonodajo.
Nova direktiva je v duhu prizadevanj Evropske komisije za poenostavitev predpisov, ki urejajo razmere na skupnem trgu. Kot je v razpravi pripomnil komisar za podjetništvo in industrijo Günter VERHEUGEN, "je s pravnega stališča trenutno stanje, milo rečeno, precej zmedeno" .
Po mnenju poročevalca Toubona pa "boljša zakonodaja" ne bi smela pomeniti "brez zakonodaje". Poslanci sicer pozdravljajo pobudo Komisije, vendar dodajajo, da morajo obvezne velikosti ostati ne le za tiste izdelke, kot predlaga Komisija ( vino, žgane pijače, kava v prahu, beli sladkor in izdelki v razpršilcih ) ampak tudi za mleko, maslo, mleto praženo kavo ali kavo v zrnu, testenine, riž in rjavi sladkor . Ker gre za osnovne prehrambene izdelke, bi morale po mnenju parlamenta obvezne velikosti zanje ostati zato, da ne bi zavajali potrošnikov. Ti bi namreč lahko, misleč, da kupujejo cenejši izdelek, dejansko kupili izdelek v manjši embalaži.
Druga večja predlagana sprememba direktive pa je glede veljavnosti zakonodaje. Komisija je predlagala, da bi predlagane izjeme veljale do leta 2025, čemur poslanci nasprotujejo. Menijo, da je težko predvideti, kakšne bodo tržne razmere čez 20 let, zato se zavzemajo za 8-letno obdobje, po tem pa naj bi Komisija pripravila predlog morebitnih sprememb.
20060201IPR04905 Sprejeto besedilo bo objavljeno
SL
1
LINK
/activities/expert.do;jsessionid=C0A4612FA52DD50234121C896704490A.node1?language=SL#
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
