Sreda na plenarnem zasedanju: finančna kriza, energija, transport, avtorske pravice
Institucije
2009-04-23 - 12:11
©BELGA/PHOTOPQR/LE REPUBLICAIN LORRAIN/PELAEZ Julio Sredino dopoldne je bilo namenjeno razpravi o ukrepih proti finančni krizi. Poslanci so med drugim obravnavali direktivi o kapitalskih zahtevah, pravila o bonitetnih agencijah ter predpise s področja zavarovanja. Parlament je potrdil energetski paket zakonodaje o notranjem trgu z električno energijo in zemeljskim plinom ter dostopu ponudnikov do teh omrežij. Na dnevnem redu je bila tudi razprava o svežnju zakonodaje o cestnih prevozih in pravicah potnikov ter o avtorskih pravicah.
V sredo dopoldne so evropski poslanci razpravljali o ukrepih proti finančni krizi. Poročevalka, romunska liberalna demokratka Renate Weber je razložila, da poročila niso namenjena reševanju finančne krize, temveč naj bi pomagala preprečiti, da do česar podobnega ne bo prišlo v prihodnosti.
Boljši nadzor zavarovalniškega sektorja
Evropski parlamentarci so v sredo potrdili predlog direktive o zavarovanju in pozavarovanju. Novi predpisi pomenijo temeljito spremembo nadzornih sistemov delovanja zavarovalnic, s čimer naj bi povečali njihovo finančno stabilnost.
Po besedah poročevalca, britanskega socialdemokrata Petra Skinnerja je namen nove zakonodaje, poimenovane tudi "Solventnost II", uvedba natančnejših zahtev glede solventnosti zavarovalniških družb, ki naj bi bolj upoštevale tako zavarovalniška tveganja, na katera mora računati zavarovalnica ob sklepanju pogodb, kakor tudi tržna, kreditna in operativna tveganja, ki vplivajo na njeno delovanje.
Bonitetne agencije
Med ukrepi za omejitev finančne krize je Parlament v sredo obravnaval uredbo o bonitetnih agencijah, ki naj bi izboljšala njihovo neodvisnost in preglednost delovanja. Poslanci bodo o njej glasovali v četrtek.
Med glavnimi nameni nove zakonodaje je zmanjšanje konfliktov interesov med bonitetno agencijo in ustanovo, ki ji agencija podeljuje bonitetno oceno. S sistemom rotacije naj bi preprečili, da bi uslužbenci agencij, ki so v neposrednem stiku s svojimi klienti, izvajali ocenjevanje posamezne ustanove dlje kot pet let zapored. Rotirali naj bi posamezniki, ne pa celotne ekipe ocenjevalcev. Agencije bodo morale tudi objaviti podatke o nadomestilih, ki jim jih v skladu s pogodbami izplačujejo ustanove.
Tretji energetski sveženj
Poslanci so na včerajšnjem zasedanju sprejeli novi energetski sveženj za liberalizacijo trga elektrike in plina v Evropi. Temeljno načelo nove zakonodaje je ločitev proizvodnih in prenosnih zmogljivosti tako za elektriko kot za zemeljski plin, zakonodaja pa prinaša številne prednosti tudi za potrošnike.
Cenejše gostovanje v mobilnih omrežjih s 1. julijem
Parlament je sprejel uredbo o mobilnem gostovanju. Cene za klice, kratka sporočila in dostop do spletnih storitev med gostovanjem v tujih mobilnih omrežjih se bodo s 1. julijem še dodatno znižale. Uporabniki mobilnih telefonov bodo za pogovore v omrežjih znotraj EU za odhodne cene plačali največ 43 centov na minuto, za dohodne klice pa največ 19 centov, najvišja cena za poslano kratko sporočilo SMS pa bo 11 centov. Pocenil se bo tudi prenos podatkov v tujih mobilnih omrežjih znotraj EU.
20090420STO53943 Dnevni red plenarnega zasedanja Video posnetki zasedanja Kmalu še nižje cene za gostovanje v mobilnih omrežjih Poslanci razpravljajo o razrešnici proračuna 2007
SL
1
PHOTO
20090423PHT54317.jpg
SL
2
LINK
/sides/indexPartSession.do?reference=2009-04-2&language=SL
SL
3
LINK
/wps-europarl-internet/frd/vod/research-by-date?language=sl
-//EP//TEXT IM-PRESS 20090316STO51832 0 NOT XML V0//SL
-//EP//TEXT IM-PRESS 20090420STO53929 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
