Evropski poslanci zahtevajo vsestransko mednarodno zaščito kitov
Ribištvo
2009-02-19 - 16:39
Poslanci zahtevajo tudi odpravo kitolova v znanstvene namene S kitolovom v „znanstvene namene“, kot to počnejo Japonci, je treba nujno prenehati, nujno potrebni pa so tudi dodatni varovalni ukrepi, da se ogroženi morski sesalci obvarujejo pred iztrebljenjem. Obdržati se mora tudi moratorij na kitolov, ki ga Norveška in Islandija ne sprejemata kot obvezujočega. O tem je Odboru za ribištvo poročala britanska liberalna poslanka Elspeth Attwooll, poslanci pa bodo o njenem poročilu glasovali na četrtkovem plenarnem zasedanju.
V vodah Evropske unije so vse vrste kitov zaščitene pred motenjem, lovom in ubijanjem. Žal pa kiti takega varstva ne uživajo vsepovsod.
Mednarodni sporazum ne preprečuje kitolova
Kljub mednarodnemu moratoriju na komercialni kitolov iz leta 1986, kite še vedno lovijo in ubijajo v znanstvene in komercialne namene.
Od začetka veljave komercialnega moratorija se je povečalo število uplenjenih kitov v domnevno znanstvene namene. Po podatkih Svetovnega sklada za naravo (WWF) so v tem obdobju predvsem Japonci in Norvežani pobili okoli 30.000 kitov.
Ladijski promet in spremembe okolja so velika nevarnost
Devet vrst kitov je tik pred izumrtjem. Poleg lova pa kite ogrožajo tudi drugi dejavniki: onesnaženje okolja, hrup, ladijski promet, onesnaženje voda in podnebne spremembe. Vedno več živali se poškoduje pri trčenju s plovili, podnebni učinki pa vplivajo na spremembo tradicionalnih življenjskih okolij in virov prehranjevanja.
Attwoollova zahteva vsesplošen sporazum za zaščito kitov
Britanska poročevalka Elspeth Attwooll iz skupine liberalnih demokratov poziva k vsestranskim ukrepom za zaščito kitov. Med drugim bi se morali dogovoriti za vsesplošen sporazum o zaščiti kitov in proti mednarodni trgovini s proizvodi iz teh živali.
Hkrati pa bi bilo potrebno natančno določiti izjeme, ki bi omogočale preživetje nekaterim ljudstvom, ki lovijo kite samo za lastne potrebe.
Attwoollova zahteva tudi odpravo kitolova v znanstvene namene. Za raziskovanje teh sesalcev obstajajo namreč bolj humane metode.
Poslanci bodo o poročilu Attwoollove glasovali na plenarnem zasedanju v četrtek dopoldne.
20090213STO49402 Poročilo o ukrepih Skupnosti v zvezi s kitolovom Mednarodna komisija za kitolov
SL
1
PHOTO
20090216PHT49549.jpg
SL
3
LINK
http://www.iwcoffice.org/index.htm
-//EP//TEXT REPORT A6-2009-0025 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
