Pogovor s predsednikom ukrajinskega parlamenta Arsenijem Jacenjukom
Zunanji odnosi
2008-02-27 - 16:46
Predsednik ukrajinskega parlamenta Arsenij Jacenjuk
Ukrajina morda ne bo kmalu pripravljena na članstvo v EU, vendar pričakuje podporo evropskih poslancev, ko bo napočil ta trenutek. To je bilo osrednje sporočilo predsednika ukrajinskega parlamenta Arsenija Jacenjuka, s katerim smo se pogovarjali med njegovim obiskom v Evropskem parlamentu. Mlad politik, star komaj 33 let, je v preteklosti že opravljal funkcijo ukrajinskega zunanjega ministra, decembra 2007 pa je postal tudi predsednik parlamenta.
Ukrajinska premierka Julija Timošenko je med svojim obiskom v Evropskem parlamentu dejala, da je evropska integracija prednostna naloga Ukrajine. Kako Evropo "propagirate" volivcem?
"V ukrajinski družbi je veliko nesoglasij, na primer v zvezi z vprašanjem pristopa Ukrajine k Natu ali v zvezi z jezikovnim vprašanjem (opozicija zahteva referendum, da se ukrajinščini kot uradnemu jeziku doda tudi ruščina). Vendar se vsi strinjamo z evropsko perspektivo. Več kot 60 odstotkov Ukrajincev je namreč proevropsko usmerjenih.
Trenutno mora biti glavna naloga vlade in politikov, da Ukrajino približamo Evropski uniji. Zaenkrat še ne prosimo za članstvo. Jasno je, da je to dolg in zapleten postopek. Vendar pa si želimo tesnejšega sodelovanja, tako političnega kot gospodarskega."
Opozicija v ukrajinskem parlamentu trenutno uporablja taktiko obstruiranja dela. Ali se v takšnem ozračju lahko doseže nadaljnji razvoj?
"Tako pač deluje demokracija. Potreben bo določen čas, da dosežemo politično zrelost. Začasne turbulence bomo premagali. Opozicija ne bo več fizična, temveč bo postala intelektualna. To bomo premostili."
Kaj pričakujete od obiska in od sodelovanja z Evropskim parlamentom na splošno?
"Lizbonska pogodba bo povečala moč Evropskega parlamenta. Resnično verjamem, da bo EP močneje podprl ukrajinske težnje po pristopu k EU. Menim, da bo zelo dejaven pri sklepanju sporazumov z Ukrajino tudi v prihodnosti. Z Evropskim parlamentom tako denimo že obstaja sporazum o poenostavitvi postopka dodeljevanja vizumov. V igri pa je tudi ustanovitev prostotrgovinskega območja med EU in Ukrajino."
20080225STO22138 Ukrajinska premierka Julija Timošenko: "Vi ste naši najboljši partnerji" Volitve v Ukrajini Delegacija EP za odnose z Ukrajino
SL
1
PHOTO
20080226PHT22371.jpg
SL
4
LINK
/activities/delegations/homeDel.do;jsessionid=C1C01C023A26253D62DB5050E6FC722F.node2?body=D-UA&language=SL
-//EP//TEXT IM-PRESS 20080125STO19640 0 NOT XML V0//SL
-//EP//TEXT IM-PRESS 20070927FCS10895 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
