Povezana energetska omrežja prvi korak na poti k Evropski skupnosti za energijo
Energija
2010-06-09 - 18:57
Na poti k Evropski skupnosti za energijo je prvi korak povezovanje energetskih omrežij Spodbuditi je treba tudi raziskave na področju energije Na vidiku nova industrijska revolucija v energetiki? Vzdržnost, konkurenčnost in varna oskrba z energijo bi morali biti trije stebri Evropske skupnosti za energijo, se je danes strinjalo več kot 250 evropskih poslancev in njihovih kolegov iz nacionalnih parlamentov. Na srečanju, namenjenemu razpravam o morebitni Evropski skupnosti za energijo, so sicer kot enega izmed pogojev za njeno uspešno delovanje podčrtali boljšo povezanost energetskih omrežij držav EU.
"Ljudje imajo velika pričakovanja," je ob tem dejal predsednik Evropskega parlamenta Jerzy Buzek, ki je sicer pobudo za Skupnost dal skupaj z nekdanjim predsednikom Evropske komisije Jacquesom Delorsom.
Treba je povezati energetska omrežja, zgraditi skladišča za energente in spodbuditi raziskave na področju energije, je dejal Buzek in opozoril, da je treba kljub razvoju obnovljivih virov raziskovati tudi tradicionalne vire energije, saj jih bomo v prihodnje še vedno potrebovali.
Dinamična energija
Marc Van Der Woude, profesor na Erazmovi univerzi v Rotterdamu, je bil prepričan, da bo v energetskem sektorju prišlo do nove industrijske revolucije. Treba je napredovati korak za korakom, kot pri Schengenu, je menil. Pri tem je opozoril, da do sedaj v energetski politiki EU ni bilo opaziti veliko napredka.
Njegova kolegica iz univerze v Tillburgu Leigh Hancher je menila, da EU ni omogočila ustreznega dostopa do energetskih omrežjih, tudi pri vzdržni energiji ni naredila veliko napredka. Uspešni smo bili le pri zagotavljanju varne oskrbe, je dejala. "Ampak je to dovolj?"
Težave z dobavitelji
Jacek Saryusz-Wolski (EPP, PL) je ob tem opozoril, da energija ni blago kot vsako drugo. "Je varnostno vprašanje, geopolitična sila," je poudaril in izpostavil spore med Rusijo in Ukrajino, ki so že dvakrat ogrozili dobavo plina EU. Litvanski poslanec Zigmantas Balčytis (S&D) pa je menil, da bi morala EU svojo pogajalsko moč nasproti dobaviteljem povečati z ustanovitvijo evropske skupine za nabavo plina.
Marin Uribe, španski minister za energijo, je ob tem poudaril, da je treba vire energije tudi diverzificirati. "Krize so pokazale, kako nevarno je biti odvisen od enega dobavitelja," je dejal.
Za povezan evropski energetski trg
Udeleženci medparlamentarnega srečanja z naslovom "Na poti proti Evropski skupnosti za energijo" so se predvsem strinjali, da mora postati evropski energetski trg bolj povezan, to pa bo mogoče le z vlaganji v povezovanje energetskih omrežij članic EU.
Per Bolund (Zeleni, SV) je menil, da je večja povezanost nujna tudi za učinkovit razvoj obnovljivih virov energije. "Potrebujemo solidarnost - če ne bo pihalo na Švedskem, bo lahko Španija poslala svojo sončno energijo," je ponazoril.
Joaquin Almunia, evropski komisar za konkurenco, pa je dejal, da Evropske skupnosti za energijo ni mogoče ustanoviti v enem dnevu, bo pa zato do njene ustanovitve toliko važnejšo vlogo imelo regionalno sodelovanje pri vprašanjih energije.
20100607STO75585 Skupno parlamentarno srečanje o Evropski energetski skupnosti Evropska skupnost za energijo: konkurenčnost, zanesljivost oskrbe in trajnost Buzek odprl razpravo o Evropski energetski skupnosti
SL
1
EUROPARL-TV
http://www.europarltv.europa.eu/swf/EmbedPlayer.swf?vid=0685e65c-a726-466a-86c2-31f652bcfdad&cid=0c8dedcf-1098-46c9-9b85-6f2b0f0b120d&lang=sl&bitrate=512&loop=off&autoplay=off&startVolume=medium&showTitle=on&showBottom=off
-//EP//TEXT IM-PRESS 20100604IPR75539 0 NOT XML V0//SL
-//EP//TEXT IM-PRESS 20100604IPR75541 0 NOT XML V0//SL
-//EP//TEXT IM-PRESS 20100528STO75186 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
