USTNO VPRAŠANJE H-0444/09
v času vprašanj, na delnem zasedanju decembra 2009
v skladu s členom 116 Poslovnika
predložil
Jim Higgins
za Komisijo
Zadeva: Kopanje šote in fosilna goriva - proizvodnja energije
Ali bi bila Komisija glede na člen 6(3) in (4) direktive o habitatih „Ocenjevanje načrtov in projektov, ki bodo občutno vplivali na območja Natura 2000“ pripravljena preučiti možnost, da bi odobrila nadaljnje kopanje šote na visokih barjih na Irskem, za katera se sedanje dovoljenje izteče 31. decembra 2009?
Irsko gospodarstvo je skoraj v celoti odvisno od fosilnih goriv, ki povzročajo emisije ogljika in so izjemno draga. Ali bi bila Komisija pripravljena preučiti možnost, da bi za določen čas podaljšala izvzetje, zlasti glede na to, da irskemu državnemu podjetju Bord Na Mona ni prepovedana proizvodnja šote, prav tako ni prepovedana uporaba šote za proizvodnjo električne energije v dveh velikih obratih v osrednji Irski, njuno obratovanje pa dovoljuje tudi EU?
