INTA Pozdravne besede
Spoštovani obiskovalci!
Dobrodošli na spletni strani Odbora za mednarodno trgovino (INTA). Tukaj lahko najdete dnevni red in delovne dokumente odbora. Na voljo so tudi glasila odbora INTA, vključno s podrobnostmi o tekočih poročilih, razpravah itd.
Od začetka veljavnosti Lizbonske pogodbe ima Evropski parlament odločilno vlogo pri opredeljevanju trgovinske politike Unije, ki pokriva vprašanja mednarodne trgovine z blagom in storitvami, gospodarske vidike intelektualne lastnine ter neposredne tuje naložbe. Zdaj je sprejemanje trgovinske zakonodaje in sklepanje mednarodnih trgovinskih sporazumov mogoče le s soglasjem Evropskega parlamenta, ki predstavlja evropske državljane.
Verjamem, da bo ta spletna stran služila kot učinkovito orodje za raziskovalno delo in bo evropskim državljanom omogočila boljše razumevanje dela odbora INTA in postopkov, kot tudi trgovinske politike Unije na splošno.
Hvala za obisk! Če imate dodatna vprašanja o delu odbora, se obrnite na sekretariat.
Predstavitev in pristojnosti Odbor, pristojen za:
zadeve, ki se nanašajo na vzpostavljanje in uvajanje skupne trgovinske politike Unije in njene zunanje gospodarske odnose, zlasti:
1. finančne, ekonomske in trgovinske odnose s tretjimi državami in regionalnimi organizacijami;
2. ukrepe tehničnega usklajevanja ali standardizacije na področjih, na katerih veljajo instrumenti mednarodnega prava;
3. odnose z ustreznimi mednarodnimi organizacijami in oragnizacijami, ki spodbujajo regionalno gospodarsko in trgovinsko integracijo zunaj Unije;
4. odnose s STO, vključno s parlamentarno razsežnostjo.
Odbor se povezuje z ustreznimi medparlamentarnimi in ad hoc delegacijami za gospodarske in trgovinske vidike s stretjimi državami. 20090717CDE58481 Presentation by the Committee Chair@European Union Video of the INTA Committee Chair