VPRAŠANJE ZA USTNI ODGOVOR Z RAZPRAVO O-0042/09
v skladu s členom 108 Poslovnika
predložila
Helmuth Markov
in
Daniel Caspary
, v imenu Odbora za mednarodno trgovino
za Komisijo
Zadeva: Začasni sporazum o vzpostavitvi okvira za sporazum o gospodarskem partnerstvu med vzhodno- in južnoafriškimi državami na eni strani ter Evropsko skupnostjo in njenimi državami članicami na drugi strani
Ali lahko Komisija Evropskemu parlamentu posreduje najnovejše informacije o pričakovanih datumih sklenitve „celovitega“ sporazuma o gospodarskem partnerstvu z vzhodno- in južnoafriškimi državami?
Ali lahko Komisija posreduje kakršne koli informacije o napovedih in projekcijah o trgovini od podpisa prvotnih sporazumov o gospodarskem razvoju s Komori, Madagaskarjem, Mauritiusom, Sejšeli in Zimbabvejem in o napovedih o obsegu trgovanja na skupnem trgu vzhodne in južne Afrike po sklenitvi „celovitih“ sporazumov o gospodarskem partnerstvu?
Ali je v pogajanjih treba upoštevati kakšne posebne interese v zvezi s to regijo in kako se bo ta „celovit“ sporazum o gospodarskem partnerstvu razlikoval od sporazuma CARIFORUM?
Na kakšen način namerava Komisija nadaljevati svoje odnose z Zimbabvejem glede nezadovoljivih razmer v zvezi s človekovimi pravicami, demokracijo in odgovornim upravljanjem v tej državi?
Kako bo Komisija zagotovila, da bo „celovit“ sporazum o gospodarskem partnerstvu pomagal pri nadaljnjem regionalnem povezovanju?
Ali bo Komisija zagotovila, da bo Evropski parlament poleg tega, da je vključen v postopek privolitve, izčrpno obveščen in vključen med prehodnimi pogajanji od začasnega do „celovitega“ sporazuma o gospodarskem partnerstvu?
