8.6.2010 B7-0242/2010 PREDLOG RESOLUCIJE v skladu s členom 120 poslovnika
o pravicah ciprskih katoličanov
Oreste Rossi
PE441.919v01-00 B7‑0242/2010 Predlog resolucije Evropskega parlamenta o pravicah ciprskih katoličanov
Evropski parlament ,
– ob upoštevanju svoje resolucije z dne 10. februarja 2010 o poročilu o napredku Turčije za leto 2009 Sprejeta besedila, P7_TA-PROV(2010)0025 .
,
– ob upoštevanju poročila Komisije o napredku Turčije za leto 2009 ( SEC(2009)1334 ),
– ob upoštevanju člena 120 svojega poslovnika,
A. ker je bilo od leta 1974 več kot petina cerkva na severu države izropanih in opuščenih ali spremenjenih v hleve,
B. ker so danes cerkve preurejene v garaže, luksuzne hotele, skladišča in laboratorije,
C. ker samo še 13 krščanskih poslopij ohranja vlogo cerkve, vendar omejevanje njihovega delovanja onemogoča kristjanom, da redno opravljajo bogoslužje, ne da bi jih turški funkcionarji prekinjali,
D. ker nobena zemeljska moč ne more premagati take nepravičnosti,
1. poziva Svet in Komisijo, naj posredujeta, da se cerkve povrnejo veroizpovedim, ki jim pripadajo;
2. meni, da je zelo pomembno, da se na območju, kjer pripadniki katoliške, pravoslavne in muslimanske vere tudi na nasilen način spletajo svoje zgodbe, ovržejo politične ideologije v korist moralne resnice;
3. naroči svojemu predsedniku, naj to resolucijo posreduje Svetu, Komisiji in zainteresiranim vladam.
