Guimarães in Maribor sta evropski prestolnici kulture na najvišji ravni
Kultura
2012-02-20 - 09:16
Portugalski Guimarães in slovenski Maribor bosta to leto kot evropski prestolnici kulture za leto 2012 gostila široko paleto kulturnih dogodkov. Skozi vse leto bodo ljubitelji umetnosti lahko uživali v marsičem, od opere do modernega plesa, klasične in popularne glasbe, filma, gledališča, vizualnih umetnosti, literature in arhitekture.
To je za obe mesti življenjska priložnost, da pokažeta, kaj premoreta, pri tem pa bosta mesti tudi povečali svojo prepoznavnost in pritegnili več naložb in turizma.
Guimarães ima eno od najmlajših populacij v Evropi – skoraj polovica prebivalcev je mlajših od 30 let. Ustreza celo kraljevskim standardom, saj se je tu rodil prvi portugalski kralj Afonso Henriques. Mesto želi uporabiti status prestolnice kulture za preoblikovanje svojega gospodarstva iz industrijskega v ustvarjalnega, ki bo lahko konkuriral na svetovni ravni.
Rui Tavares (Greens, PT) je dejal: „Guimarães, eno najlepših mest na Portugalskem, je postal vzor urbanega okrevanja. Imenovanje za evropsko prestolnico kulture ga je popolnoma spremenilo v vozlišče sodobne ustvarjalnosti in močne tisočletne dediščine. Za kulturni turizem v letu 2012 je to prvovrstna lokacija. Ne pozabimo tudi na le 25 km oddaljeno Brago, ki je letošnja evropska prestolnica mladine.“
Maribor je povabil gostujoče umetnike z vsega sveta, naj vzpostavijo dolgoročne mednarodne kulturne izmenjave kot del programa Kulturne ambasade. Meščani znotraj srednjeveškega obzidja Maribora bodo imeli pomembno vlogo kot soustvarjalci in obiskovalci razstav, uličnih dogodkov in koncertov v okviru pobude Ključi mesta.
Milan Zver (EPP, SL) je dejal: „Kot Slovenec, ki prihaja iz spodnje Štajerske, sem zelo ponosen, da Maribor, drugo največje slovensko mesto, krasi naziv evropska prestolnica kulture za leto 2012. Maribor je bil v preteklosti srednjeevropsko križišče, kjer so različne kulture miroljubno sobivale in se medsebojno oplajale. Upam, da se bo ta tradicija nadaljevala in da bo čim več državljanov EU v letu 2012 obiskalo Maribor in druge bližnje turistične bisere.“
Od začetka pobude evropske prestolnice kulture leta 1985 je imelo že več kot 40 mest čast nositi ta naziv. Odbor za kulturo in izobraževanje Evropskega parlamenta poda svoje mnenje o prejetih prijavah. Po tem Svet na podlagi priporočila odbora, v katerem so tudi evropski poslanci, izbere novo prestolnico kulture.
20120203STO37166 Guimarães Maribor
SL
1
PHOTO
20120201PHT36837.jpg
SL
2
LINK
http://www.guimaraes2012.pt/
SL
3
LINK
http://www.maribor2012.eu/evropska-prestolnica-kulture/?ptype=8&menu=0&Pid=315&echosub=1&cHash=ae4ddd5056695b1eb1da46eb945fbc4f
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
