Vprašanje za ustni odgovor O-000089/2011
za Svet
Člen 115 poslovnika
Bendt Bendtsen
v imenu skupine PPE
Edit Herczog
v imenu skupine S&D
Fiona Hall
v imenu skupine ALDE
Reinhard Bütikofer
v imenu skupine Verts/ALE
Giles Chichester
v imenu skupine ECR
Niki Tzavela
v imenu skupine EFD Zadeva: Revizija Akta za mala podjetja
Komisija je 23. februarja 2011, dve leti in pol po sprejetju Akta za mala podjetja v juniju 2008, sprejela Sporočilo o pregledu Akta za mala podjetja za Evropo (KOM(2011)0078). Decembra 2009 je pripravila in objavila prvo poročilo o izvajanju Akta za mala podjetja na ravni EU in na ravni držav članic. V sporočilu je na podlagi ugotovitev iz poročila predlagala sklop novih in posodobljenih ukrepov in dejavnosti za reševanje izzivov, povezanih s pravilnim izvajanjem načel Akta za mala podjetja.
1. Kako namerava Svet doseči boljše izpolnjevanje obljub iz leta 2009 glede izvajanja načel Akta za mala podjetja, kot sta na primer načelo „najprej pomisli na male“ in test MSP?
2. Ali Svet pričakuje, da se bo zastoj glede Statuta o evropskih zasebnih družbah razrešil do konca leta 2011?
