25.9.2006
PREDLOG RESOLUCIJE
k vprašanju za ustni odgovor B6‑0430/2006
v skladu s členom 108(5) Poslovnika,
ki ga vlagajo Etelka Barsi-Pataky v imenu skupine PPE-DE,
Norbert Glante v imenu skupine PSE,
Fiona Hall v imenu skupine ALDE,
Eva Lichtenberger v imenu skupine Verts/ALE,
Jaromír Kohlíček, Vladimír Remek, Umberto Guidoni in Esko Seppänen v imenu skupine GUE/NGL,
Umberto Pirilli in Eugenijus Maldeikis v imenu skupine UEN
o pregledu stanja programa Galileo
Resolucija Evropskega parlamenta o pregledu stanja programa Galileo
Evropski parlament ,
–
ob upoštevanju sporočila Komisije Evropskemu parlamentu in Svetu o pregledu stanja programa Galileo (KOM(2006)272),
–
ob upoštevanju predloga Komisije Evropskemu parlamentu in Svetu o izvajanju uvajalne in obratovalne faze Evropskega satelitskega radionavigacijskega programa (KOM(2004)477),
–
ob upoštevanju poročila Evropskega parlamenta iz prve obravnave ( A6-0212/2005 ) o predlogu Komisije Evropskemu parlamentu in Svetu (KOM(2004)477),
–
ob upoštevanju Uredbe Sveta št. 876/2002 (ES) o ustanovitvi skupnega podjetja Galileo,
–
ob upoštevanju predloga uredbe Sveta, ki spreminja statute o ustanovitvi skupnega podjetja Galileo, priloženega Uredbi Sveta (ES) št. 876/2002,
–
ob upoštevanju Uredbe Sveta (ES) št. 1321/2004 o vzpostavitvi upravljavskih struktur Evropskega satelitskega radionavigacijskega sistema,
–
ob upoštevanju predloga uredbe Sveta, ki spreminja Uredbo Sveta (ES) št. 1321/2004 o vzpostavitvi upravljavskih struktur Evropskega satelitskega radionavigacijskega sistema,
–
ob upoštevanju členov 108(5) in 103(2) svojega poslovnika,
A.
ker je Galileo prva evropska infrastruktura, ki jo upravlja Skupnost, in zato predstavlja nove izzive zakonodaji in financiranju; ker pravno in postopkovno ozadje ni projektno naravnano,
B.
ker je Parlament s svojo zakonodajno in proračunsko pristojnostjo Zakonodajna resolucija EP z dne 5. septembra 2005. v celoti podprl program Galileo ter priznal, da je Galileo strateški projekt, eden najpomembnejših stebrov lizbonske strategije, in da ponuja velike priložnosti malim in srednje velikim podjetjem,
C.
ker so evropski inženirji in razvijalci, ki delajo v Evropski vesoljski agenciji, opravili pomembno delo, ugotavlja, da je prvi eksperimentalni satelit GIOVE-A že izpolnil svoje glavno poslanstvo, da so tehnični vidiki primerni ter da je zdaj najpomembnejši element za pripravo projekta dobro vodenje,
1.
poziva Evropsko komisijo, naj presodi, kako spremeniti pravno in postopkovno ureditev, da bo zagotovljen trajen napredek projekta; poudarja, da to ne pomeni zmanjšanja pristojnosti in odgovornosti institucij, ampak lahko pomeni uporabo ustvarjalnejših in ustreznejših rešitev za doseganje ciljev programa;
2.
priznava novi, posodobljeni časovni razpored in poziva Evropsko komisijo, naj ga upošteva in zagotovi skladnost z njim; skupaj z odobritvijo koncesijske pogodbe zahteva, naj se ga obvešča o dodatnih stroških zaradi zamude; poleg tega poziva Komisijo, naj Parlament obvešča o vsaki prihodnji večji spremembi, vendar pravočasno, ne z večletno zamudo;
3.
pozdravlja napredek pri pogajanjih s koncesionarji; poziva vse, vpletene?strani evropske vesoljske industrije, ki sodelujejo v konzorciju, naj si konstruktivno prizadevajo za dosego sporazuma, tako da bo lahko ta projekt takoj, ko bo mogoče, udeležen pri izpolnjevanju lizbonskih ciljev;
4.
poziva nadzorni organ GNSS, naj Parlamentu poda polletno poročilo o napredku, s posebnim poudarkom na napredku pri nalogah, ki jih nadzornemu organu GNSS nalaga direktiva s 1. januarja 2007;
5.
poziva nadzorni organ GNSS, naj povabi strokovnjaka, ki ga imenuje Evropski parlament, da nadaljuje status opazovalca v skladu s členom 5(5) Uredbe (ES) št. 1321/2004;
6.
priznava prihodnjo ureditev javno vodene službe, ki bi lahko dosegla skoraj 30 % dohodka projekta, podobno kot v zeleni knjigi o aplikaciji; Evropski parlament poziva Komisijo, naj dopolni manjkajoče predpise, ki bodo omogočili a na različnih področjih, tako da bodo mala in srednje velika podjetja imela dovolj časa za pripravo na sodelovanje;
7.
poziva Komisijo, ob upoštevanju, da ima projekt značaj Skupnosti, naj zagotovi, da bo Parlament obveščen pred podpisom pogodb o institucionalnem sodelovanju tretjih držav;
8.
poziva Svet, naj zagotovi, da v tem projektu ne bo več prihajalo do zamud;
9.
naroči svojemu predsedniku, naj to resolucijo posreduje Svetu, Komisiji in državam članicam.
