Konec trgovinske vojne zaradi govedine s hormoni
Zunanja/mednarodna trgovina
Plenarno zasedanje
2012-03-14 - 12:50
Ján JAKUBOV BXL (+32) 2 28 32119 STR (+33) 3 881 73840 PORT (+32) 498 98 35 90 EMAIL agri-press@europarl.europa.eu Grega JUG STR (+33) 3 881 76724 PORT (+386) 40 560 637 ADDINFO (+386) 1 252 8842 Evropski poslanci so v sredo potrdili ugodnosti, ki jih bo EU ponudila ZDA in Kanadi in tako končala 20 let trajajoči trgovinski spor zaradi govedine rejene s hormoni. Dogovor dovoljuje EU, da ohrani prepoved uvoza tovrstnega govejega mesa, v zameno pa bo zvišala kvote za uvoz visokokakovostne govedine iz Severne Amerike.
Dogovor predvideva zvišanje letne kvote za uvoz visokokakovostnega govejega mesa v EU na 48.200 ton. ZDA in Kanada sta tudi že sprejeli odločitev o odpravi povračilnih ukrepov, ki sta jih leta 1999 uvedli kot odgovor na prepoved Unije. Dodatne dajatve so veljale za uvoz izdelkov iz 26 držav članic (razen Velike Britanije) v letni vrednosti okoli 250 milijonov ameriških dolarjev.
"Konec je dolgoletnega trgovinskega spora. To je obojestranska zmaga, Parlament pa je s to potezo naredil korak, ki bo evropski živilski industriji omogočil dolgoročno načrtovanje in okrepil čezatlantske trgovinske vezi," je v torkovi večerni razpravi dejala poročevalka Godelieve Quisthoudt-Rowohl (ELS, DE).
Parlament sicer ni bistveno spreminjal prvotnega predloga Komisije. Dogovor je bil tako v prvi obravnavi sprejet s 650 glasovi za, 11 proti in 11 vzdržanimi glasovi. Končno besedilo so neformalno že podprli tudi ministri držav članic, zato bo zvišanje kvote predvidoma začelo veljati avgusta 2012.
Zgodovina trgovinskega spora
Spor o hormonih v govedini se je začel leta 1988, ko je takratna Evropska gospodarska skupnost zaradi zaščite zdravja potrošnikov prepovedala uvoz govejega mesa in proizvodov iz govejega mesa, obdelanega z nekaterimi hormoni za pospeševanje rasti. Leta 1996 so ZDA in Kanada ukrep izpodbijale v okviru mehanizma za reševanje sporov pri Svetovni trgovinski organizaciji in so lahko proti EU uvedle povračilne trgovinske ukrepe, ki so na leto znašali 116,8 milijonov ameriških in 11,3 milijonov kanadskih dolarjev.
Dajatve so prizadele evropski izvoz na severnoameriški trg in posledično zmanjšale tržni delež evropskih proizvajalcev. Med proizvodi iz EU, ki so bili predmet dodatnih tarif, so bili izdelki iz govejega in svinjskega mesa, sir roquefort, čokolada, sadni sokovi, marmelade in sveži tartufi.
Rešitev za obe strani
Maja 2009 so Evropska komisija ter ameriška administracija in kanadska vlada dosegle dogovor o postopnem zmanjšanju severnoameriških trgovinskih sankcij za evropske izdelke in hkratnem zvišanju evropskih uvoznih kvot za visokokakovostno govedino brez hormonov iz ZDA in Kanade. Na ameriški strani so dodatne tarife umaknili že maja 2011.
Z umikom ameriških in kanadskih trgovinskih sankcij so največ pridobile Italija, ki na te trge letno izvozi izdelke v vrednosti 99 milijonov ameriških dolarjev, Poljska (25 milijonov), Grčija in Irska (vsaka po 24 milijonov), Nemčija in Danska (po 19 milijonov), Francija (13 milijonov) in Španija (9 milijonov).
20120314IPR40752 Sprejeto besedilo bo objavljeno tukaj (14. 3. 2012) Video posnetek razprave (13. 3. 2012) Poročevalka Godelieve Quisthoudt-Rowohl (ELS, DE) Potek zakonodajnega postopka (v angleščini)
SL
1
LINK
/plenary/sl/texts-adopted.html
SL
2
LINK
/ep-live/sl/plenary/search-by-date
SL
3
LINK
/meps/sl/1055/Godelieve_QUISTHOUDT-ROWOHL.html
SL
4
LINK
/oeil/popups/ficheprocedure.do?reference=2011/0169(COD)&l=en
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
