Energy Globe Award 2007: Zmagovalec je … planet Zemlja
Energija
2007-05-09 - 11:56
Zmagovalci Energy Globe Awards 2007
Majhni, inovativni projekti na področju okolja so bili v središču slavnostne podelitve Energy Globe Award 2007. Prireditev je 11. aprila gostil Evropski parlament, njegova dvorana plenarnega zasedanja v Bruslju pa se je ta večer spremenila v svetlikajoči oder.
Slovesnosti so se udeležila številna znana imena iz sveta zabave in politike, med njimi ameriški igralec Martin Sheen, Maneka Gandhi, indijska poslanka in nekdanja ministrica za okolje ter glasbenik Robin Gibb, član skupine Bee Gees.
V nadaljevanju lahko izvedete več o nagrajencih in njihovih projektih, ter tudi o zvezdnikih, s katerimi smo se pogovarjali med njihovim obiskom v Evropskem parlamentu.
20070329FCS04907
Energy Globe Award 2007 gre v Kenijo
Zmagovale Energy Globe Award 2007 John Maina iz Kenije Dvorana plenarnih zasedanj v Bruslju je bila 11. aprila prizorišče svečane prireditve, kjer so mednarodni zvezniki in politiki podelili Energy Globe Award 2007, nagrado za dosežke na področju obnovljivih virov in učinkovite rabe energije. Za nagrado se je potegovalo 732 projektov iz 96 držav. Glavno nagrado je prejel John Main iz Kenije za inovativni projekt solarne sušilne naprave za sušenje sadja in zelenjave, s katero naj bi se letina majhnih kenijskih kmetov povečala za polovico.
Svečane podelitve so se udeležile zvezdniki in politiki iz vsega sveta, ki so nagrade tudi podelili: predsednik Parlamenta Hans-Gert Pöttering, igralec Martin Sheen, nekdanja indijska ministrica za okolje Maneka Gandhi ter glasbenik Robin Gibb, član skupine Bee Gees. Prireditev je vodila Désirée Nosbusch. Ves blišč in sijaj večera pa ni zasenčil pomembnosti in poslanstva prireditve o okoljski stiski, s katero se danes sooča cel svet. Gostitelj večera, predsednik Parlamenta Pöttering opozoril, da sta le še dve minuti do dvanajste in da moramo nujno ukrepati. Nagrade Energy Globe Awards se od leta 1999 podeljujejo inovativnim projektom, ki prispevajo k varčni porabi energije in rabi obnovljivih energetskih virov. Nagrade so razdeljene v pet kategorij: zemlja, ogenj, voda, zrak in mladost. Zemlja Zlato nagrado je prejel Kenijec John Maina. Občinstvu ga je na koncu prireditve izbralo izmed petih finalistov. Nagrajen je bil njegov projekt solarne sušilne naprave za sušenje zelenjave in sadja. Kenijski kmetje s pomočjo te naprave in sončne energije že pridelujejo 50 odstotkov več pridelka in pri tem ne onesnažujejo okolja. Trenutno deluje 30 tovrstnih sušilcev, neprestano pa nameščajo nove. "Ta tehnika je povsod uporabna. Ljudje jo radi uporabljajo in širi se kot ogenj v grmovju", je izjavil nagrajenec. Nagrado je podelila indijska okoljevarstvenica Maneka Gandhi. Ogenj V tej kategoriji sta bila nagrajena UNEP Risoe Center in Risoe National Laboratory Denmark. V okviru štiriletnega projekta je bilo z dansko podporo in posojili lokalnih bank v Indiji zgrajenih 16.000 solarnih hiš. Nagrado je podelil ameriški igralec in okoljevarstvenik Martin Sheen, ki je znan po televizijski seriji The West Wing, v kateri je igral ameriškega predsednika Jeda Bartletta. Ovacije je požel z izjavo, da bi kot ameriški predsednik takoj podpisal Kjotski protokol. Voda Jerry M. Brownstein je prejel nagrado v kategoriji voda za inovativno odkritje, kako očistiti onesnaženo vodo s pomočjo filtra iz plastičnih odpadkov. Filter iz onesnažene vode vsrka mikroorganizme in bakterije ter do 100 odstotkov odpadnih olj. Nagrado je podelil violinist Nigel Kennedy, ki je opozoril na krivično porazdelitev svetovnega bogastva. Zrak Nagrado Energy Globe Award v kategoriji zrak je prejel Reindert Augustijn, iznajditelj majhnih naprav v Vietnamu za pridobivanje bio plina iz živalskih fekalij. Naprave naj bi zmanjšale porabo fosilnih goriv in s tem tudi letne emisije ogljikovega dioksida za okoli 54.000 ton. Ta tehnika je tako uspešna, da že načrtujejo 150.000 novih naprav. Nagrado je podelil predsednik Parlamenta Hans-Gert Pöttering, ki je v svojem nagovoru omenil, da imata Evropska unija in Parlament sicer vodilno vlogo v okoljski politiki, vendar brez široke podpore po vsem svetu ne bo uspehov. Predvsem bi morali učinkovito sodelovati z ZDA, Indijo in Kitajsko, je še dodal predsednik. Mladost Nagrado v tej kategoriji mladost je prejela Kunstuniversität Linz. Njeni študenti so v Južni Afriki iz lokalnih materialov postavili pasivno solarno hišo, v kateri je, neodvisno od zunanjih temperatur, s pomočjo naravne klimatske naprave, stalna temperatura približno 20 stopinj. Nagrado je podelil Robert Gibb, pevec skupine Bee Gees.. Podeljena pa je bila tudi nacionalna častna nagrada, ki jo je prejela gostiteljica Belgija za skrbno prenovo stare meščanske hiše, ki je tako postala energetsko varčna. Nagrado je podelil nekdanji evropski komisar Franz Fischler. Ob koncu se je ganjen odzval tudi Wolfgang Neumann, ustanovitelj Energy Globe Awards: „Čudovito! Kar ne morem verjeti, da smo nagrade podelili na tako pomembnem kraju, kot je Evropski parlament. Moje sanje se uresničujejo“.
Energy Globe Award 2007 Tiskovna konferenca (45 min) Okrogla miza (3 ure) Svečana podelitev (2 uri) Energy Globe Award - intervjuji in tiskovna konferenca (5 min) Energy Globe Award - okrogla miza (3,5 min) Energy Globe Award - Svečana podelitev (5 min)
Martin Sheen v Evropskem parlamentu: „Moramo se prebuditi!“
Martin Sheen v Evropskem parlamentu Američan Martin Sheen ni le svetovno znani filmski igralec, zapomnili smo si ga predvsem po vlogi v filmu Apokalipsa zdaj, temveč tudi dolgoletni okoljevarstveni aktivist. 11. aprila je obiskal Evropski parlament in na slavnostni prireditvi pobudnikom solarnega projekta iz Indije podelil nagrado Energy Globe Awards 2007. Pred podelitvijo smo igralca povprašali o njegovih okoljevarstvenih prizadevanjih. V svojih izjavah se ni izognil niti kritiki lastne vlade.
Kaj vas je privedlo do tega, da se boste udeležili podelitve nagrad Energy Globe Awards?
"Ta nagrada je namenjena ljudem in nevladnim organizacijam, ki običajno niso deležni te vrste medijske pozornosti. Je priložnost, da povedo, kako pomembno je varstvo okolja. Občudujem predstavnike tretjega sveta, ki so dejavni na tem področju. Njihova voda in zrak sta med najbolj onesnaženimi na svetu. Prireditev je namenjena majhnim akterjem in prav zaradi tega je tako posebna."
Zakaj se zavzemate za varstvo okolja?
"Sem odgovoren državljan, ki ga skrbi prihodnost naslednjih generacij. Moji otroci, vnuki in pravnuki bodo podedovali to, kar jim bomo zapustili. Kar jim sedaj lahko nudimo, ni prav nič obetavno. Kot človek, ki soodloča o usodi Zemlje, moram prevzeti odgovornost, da storim vse, kar je v moji moči, da tudi drugim odprem oči oziroma jih navdušim, da se pridružijo prizadevanjem za zdravo okolje."
Kako se Amerika odziva na podnebne spremembe?
"Skrajni čas je, da se Američani prebudimo in spregledamo! ZDA potrebujejo politično voljo na okoljevarstvenem področju. Imamo dovolj dejavnih in zavzetih ljudi, manjka nam le podpora vlade. Ta vlada se nam je izneverila. Zelo smo razočarani in brez volje. Upamo lahko le, da se bomo prebudili, preden bo prepozno. Od te vlade ne pričakujemo ničesar več, zato pa bomo morda uspeli z naslednjo. Javno mnenje v Ameriki se vsekakor prebuja, kar pa seveda ni zasluga vlade, ampak okoljevarstvenikov, ki so prevzeli pobudo."
Ali lahko Evropa in Amerika skupaj nadzirata podnebne spremembe?
"To je naša dolžnost! Živimo na istem planetu in takšne probleme moramo reševati s skupnimi močmi. Evropejci se tega mnogo bolj zavedate, kot mi. V Evropi varstvu okolja posvečate veliko več pozornosti, kot pri nas. Zaradi tega upam, da bomo kmalu strnili vrste. Vendar pa nujno potrebujemo novo ameriško vlado, da bi nam to uspelo."
Napovedi v zvezi s podnebnimi spremembami so precej mračne? Storjeno je bilo že ogromno škode. Je že prepozno?
"Nikakor! Seveda nekateri, tudi znanstveniki, menijo, da smo že prestopili mejo in je že prepozno, vendar sam tega ne verjamem. Menim, da smo sposobni izboljšati svet in popraviti storjene napake."
Evropejci Američane pogosto krivimo, da so razsipni z energijo, da so bencinski "pogoltneži". A to drži?
"Popolnoma. Mislim, da smo več kot privilegirani. Ker imamo veliko, trošimo in zapravljamo brez mere in se pri tem ne oziramo na težave in potrebe drugih. Mislim, da je skrajni čas, da se osredotočimo na potrebe tretjega sveta. Obnašamo se, kot da je tretji svet nepomemben, kot da s temi deželami nimamo nič skupnega. Toda moramo se prebuditi in spoznati, da vsi dihamo isti zrak in da naše otroke čaka ista usoda."
Če bi s čarobno paličico lahko spremenili razmere na področju podnebnih sprememb, kaj bi si zaželeli?
"Menim, da je najpomembnejša pitna voda. Pomanjkanje čiste vode danes najbolj ogroža okolju. Onesnaženje pitnih voda je vzrok za veliko večino zdravstvenih težav v državah tretjega sveta. Je vir bolezni in ubija upanja številnih otrok v teh deželah. Voda pa je tudi energija prihodnosti."
Gospod Sheen, hvala za pogovor.
"Hvala tudi vam."
Voda: 71% zemeljske površine, a še zmeraj premalo
SL
1
PHOTO
20070413PHT05283.jpg
SL
2
PHOTO
20070412PHT05259.jpg
SL
3
LINK
http://www.energyglobe.info/geg/frontend/view.php?MENUEID=148&USERNAME=&TEMPID=
SL
4
LINK
mms://wm.streampower.be/ep/archive/ep-video1_en_20070411.wmv
SL
5
LINK
mms://wm.streampower.be/ep/archive/ep-video1_en_20070411_001.wmv
SL
6
LINK
mms://wm.streampower.be/ep/archive/ep-video1_en_20070411_002.wmv
SL
7
MULTIMEDIA
20070413MLT05267.asf
SL
8
MULTIMEDIA
20070413MLT05269.asf
SL
9
MULTIMEDIA
20070413MLT05271.asf
SL
10
PHOTO
20070411PHT05170.jpg
-//EP//TEXT IM-PRESS 20070329STO04903 0 NOT XML V0//SL
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
