VPRAŠANJE ZA USTNI ODGOVOR Z RAZPRAVO O-0165/09
v skladu s členom 115 Poslovnika
predložila
Raül Romeva i Rueda
,
Heidi Hautala
,
Jean Lambert
,
Hélène Flautre
,
Franziska Keller
in
Jan Philipp Albrecht
, v imenu skupine Verts/ALE
za Svet
Zadeva: Nova dognanja v zvezi s programom izrednih izročitev obveščevalne agencije CIA in skrivnimi zapori na ozemlju EU
Mediji so novembra razkrili, da je v Litvi v letih 2004 in 2005 deloval skrivni zapor, v katerem so z mučenjem zasliševali osumljene teroriste Al Kajde. Litovski parlament je sprožil tretjo preiskavo. Poročila Evropskega parlamenta in Sveta Evrope so prav tako izpostavila dejstvo, da naj bi ameriške oblasti s pomočjo skrivnega Natovega sporazuma z dne 4. oktobra 2001 skušale prikriti dejavnosti agencije CIA na evropskih tleh. Na Poljskem so tožilci sprožili preiskavo o zaporu, ki naj bi se nahajal v bližini nekdanjega vojaškega letalskega oporišča . Italijansko sodišče je novembra lani v odsotnosti obsodilo 23 ameriških agentov in dva člana italijanske obveščevalne službe, ker so v Milanu ugrabili Abu Omarja in ga z letalom prepeljali v Egipt, kjer so ga nato mučili. Vlade so del dokaznega gradiva ena za drugo označile kot državno skrivnost . Eden obsojenih agentov agencije CIA je priznal, da so bile odločitve sprejete v Washingtonu . Vlada Združenega kraljestva je večkrat nasprotovala objavi dokaznega gradiva, ki njihovim obveščevalnim službam očita, da so zaslišale prebivalca Združenega kraljestva Binjama Mohameda in bile seznanjene s tem, da so agenti agencije CIA z njim ravnali nečloveško in ponižujoče ter ga mučili. Višje sodišče je 19. novembra odklonilo zahteve vlade . Mediji so razkrili tudi, da sta oktobra lani v skrivni operaciji na mednarodnem letališču Birmingham helikopterja posebnih britanskih enot SAS pospremila ameriško letalo znamke Gulfstream, ki ga povezujejo z agencijo CIA .
Evropa je vpletena v resne kršitve mednarodnega prava in konvencij o človekovih pravicah, Svet pa ni uspel dati pojasnil in poiskati odgovornih za to morebitno kršitev mednarodnega prava. S tem je Svet močno spodkopal moralni ugled Evrope v zunanjepolitičnih odnosih.
Katere ukrepe je Svet sprejel, da bi v primeru kršitve temeljnih pravic, do katere je prišlo na ozemlju EU, poiskal resnico in zadostil pravici ter zagotovil, da se te kršitve ne bodo več ponovile, če pomislimo, da bo kmalu začela veljati Lizbonska pogodba, Evropska listina o temeljnih pravicah bo postala pravno zavezujoča, obeta pa se tudi pristop EU k Evropski konvenciji o varstvu človekovih pravic in temeljnih svoboščin? Ali lahko Svet posreduje podrobne informacije o tem, katere ukrepe, tudi nacionalne preiskave, je doslej sprejel, da bi pojasnil obtožbe? Ali lahko Svet posreduje podrobne informacije o dogodkih na srečanju z Natom, ki je potekalo 4. oktobra 2001, ter o vsebini sklenjenega sporazuma, pa tudi o tem, kako je potekala preiskava nezakonitega ravnanja držav članic? S katerimi ukrepi namerava zagotoviti, da se EU v boju proti terorizmu in pri sodelovanju s tretjimi državami, predvsem z ZDA, ne bo odrekla demokraciji in temeljnim pravicam? Kako in kdaj bo Svet skupaj z državami članicami in ZDA obravnaval ta vprašanja?
http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons http://www.google.com/hostednews/afp/article/ALeqM5iNvDcuqgrilgGGgpnADjUyTJB18w http://www.statewatch.org/rendition/rendition.html http://abcnews.go.com/Blotter/exclusive-convicted-cia-spy-broke-law/story?id=8995107 http://www.guardian.co.uk/world/2009/nov/19/court-rejects-miliband-cia-request http://www.statewatch.org/rendition/rendition.html