P7_TA-PROV(2011)0373
Uporaba Sklada za prilagoditev globalizaciji: vloga EGF/2010/027 NL/Noord-Brabant, oddelek 18/Nizozemska
A7-0304/2011
Resolucija Evropskega parlamenta z dne 14. septembra 2011 o predlogu sklepa Evropskega parlamenta in Sveta o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/027 NL/Noord-Brabant, oddelek 18, Nizozemska) ( KOM(2011)0386 – C7-0173/2011 – 2011/2137(BUD) )
Evropski parlament
, –
ob upoštevanju predloga Komisije Evropskemu parlamentu in Svetu ( KOM(2011)0386 – C7-0173/2011 ),
–
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju UL L 139, 14.6.2006, str. 1.
in zlasti točke 28 Sporazuma,
–
ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji UL L 406, 30.12.2006, str. 1.
(v nadaljnjem besedilu: Uredba ESPG),
–
ob upoštevanju postopka tristranskih pogovorov, predvidenega v točki 28 Medinstitucionalnega sporazuma z dne 17. maja 2006,
–
ob upoštevanju pisma Odbora za zaposlovanje in socialne zadeve
,
–
ob upoštevanju poročila Odbora za proračun ( A7-0304/2011 ),
A.
ker je bil Evropski sklad za prilagoditev globalizaciji (ESPG) ustanovljen za zagotavljanje dodatne pomoči delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela,
B.
ker je bilo za vloge, predložene od 1. maja 2009 dalje, področje uporabe ESPG razširjeno na podporo delavcem, ki so postali presežni neposredno zaradi svetovne finančne in gospodarske krize,
C.
ker bi morala biti finančna pomoč Unije presežnim delavcem dinamična ter na voljo čim hitreje in na najučinkovitejši način v skladu s skupno izjavo Evropskega parlamenta, Sveta in Komisije, sprejeto na usklajevalnem sestanku 17. julija 2008, in ob upoštevanju Medinstitucionalnega sporazuma z dne 17. maja 2006 glede sprejetja sklepov za uporabo ESPG,
D.
ker je Nizozemska prosila za pomoč v zvezi s 199 presežnimi delavci, ki naj bi vsi prejeli pomoč, v 14 podjetjih, ki delujejo v sektorju, razvrščenem v oddelek 18 NACE Revizija 2 („Tiskarstvo in razmnoževanje posnetih nosilcev zapisa“) v regiji Noord-Brabant (NL41) na Nizozemskem, na ravni NUTS II.
E.
ker vloga izpolnjuje merila za upravičenost do pomoči, ki so določena v Uredbi ESPG,
1.
od zadevnih institucij zahteva, naj naredijo, kar je potrebno za izboljšanje postopkovnih in proračunskih ureditev, da bi pospešile uporabo ESPG; v tem smislu ceni izboljšani postopek, ki ga je uvedla Komisija na zahtevo Evropskega parlamenta za pospešitev dodeljevanja nepovratnih sredstev, katerega namen je predstavitev ocene Komisije o utemeljenosti vloge ESPG, skupaj s predlogom za uporabo ESPG, proračunskemu organu; upa, da bodo v okviru prihodnjih pregledov ESPG opravljene nadaljnje izboljšave v postopku in da bodo dosežene večja učinkovitost, preglednost in prepoznavnost ESPG;
2.
opozarja, da so institucije zavezane zagotoviti nemoten in hiter potek postopka za sprejetje sklepov o uporabi ESPG, ki zagotavlja enkratno in časovno omejeno posamično podporo delavcem, ki so postali presežni zaradi globalizacije ter finančne in gospodarske krize; poudarja vlogo, ki jo ima lahko ESPG pri ponovnem vključevanju presežnih delavcev na trg dela;
3.
poudarja, da bi bilo treba v skladu s členom 6 Uredbe ESPG zagotoviti, da ESPG podpira ponovno vključevanje posameznih presežnih delavcev v postopek zaposlovanja; ponovno poudarja, da pomoč iz ESPG ne sme nadomestiti ukrepov, za katere so odgovorna podjetja na podlagi nacionalne zakonodaje ali kolektivnih pogodb, niti ukrepov za prestrukturiranje podjetij oziroma sektorjev; poleg tega poudarja, da bi morali ukrepi, financirani iz ESPG, voditi do dolgoročnih zaposlitev;
4.
ugotavlja, da so med podatki o usklajenem svežnju prilagojenih storitev, za katere je predvideno financiranje iz ESPG, tudi podatki o dopolnjevanju z ukrepi, ki se financirajo iz strukturnih skladov; ponovno poziva Komisijo, naj v letna poročila vključi tudi primerjalno oceno teh podatkov;
5.
pozdravlja dejstvo, da po večkratnih zahtevah Parlamenta proračun 2011 prvič vsebuje sredstva za plačila v višini 47 608 950 EUR v proračunski vrstici ESPG 04 05 01; opozarja, da je bil ESPG ustanovljen kot ločen in poseben instrument z lastnimi cilji in roki ter mu gre zato nameniti posebna sredstva, s čimer bo preprečeno prerazporejanje iz drugih proračunskih vrstic, do katerega je prihajalo v preteklosti, saj bi to lahko ogrozilo doseganje različnih ciljev politik;
6.
poziva Komisijo, naj izvede podrobno kvalitativno oceno ESPG;
7.
odobri sklep, priložen tej resoluciji;
8.
naroči svojemu predsedniku, naj ta sklep podpiše skupaj s predsedujočim Svetu ter poskrbi za njegovo objavo v Uradnem listu Evropske unije;
9.
naroči svojemu predsedniku, naj to resolucijo skupaj s prilogo posreduje Svetu in Komisiji.
PRILOGA
SKLEP EVROPSKEGA PARLAMENTA IN SVETA
z dne xxx
o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/027 NL/Noord-Brabant, oddelek 18 Nizozemska)
EVROPSKI PARLAMENT IN SVET EVROPSKE UNIJE STA –
ob upoštevanju Pogodbe o delovanju Evropske unije,
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju UL C 139, 14.6.2006, str. 1.
in zlasti točke 28 Sporazuma,
ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji UL L 406, 30.12.2006, str. 1.
in zlasti člena 12(3) Uredbe,
ob upoštevanju predloga Evropske komisije,
ob upoštevanju naslednjega:
(1)
Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.
(2)
Področje uporabe ESPG je bilo za vloge, predložene od 1. maja 2009 dalje, razširjeno na podporo delavcem, ki so postali presežni neposredno zaradi svetovne finančne in gospodarske krize.
(3)
Medinstitucionalni sporazum z dne 17. maja 2006 omogoča uporabo ESPG do letne zgornje meje 500 milijonov EUR.
(4)
Nizozemska je 20. decembra 2010 predložila vlogo za uporabo ESPG v zvezi s presežnimi delavci v 14 podjetjih, ki delujejo v sektorju, razvrščenem v oddelek 18 NACE Revizija 2 („Tiskarstvo in razmnoževanje posnetih nosilcev zapisa“), v regiji Noord-Brabant (NL41) na Nizozemskem, na ravni NUTS II, ter jo dopolnila z dodatnimi podatki do 7. marca 2011. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 667 823 EUR.
(5)
Zato bi bilo treba uporabiti ESPG, da se zagotovi finančni prispevek za vlogo, ki jo je predložila Nizozemska –
SPREJELA NASLEDNJI SKLEP:
Člen 1
V splošnem proračunu Evropske unije za proračunsko leto 2011 se iz Evropskega sklada za prilagoditev globalizaciji (ESPG) uporabi znesek 667 823 EUR v odobritvah za prevzem obveznosti in odobritvah plačil.
Člen 2
Ta sklep se objavi v
Uradnem listu Evropske unije
.
V ...,
Za Evropski parlament Za Svet
Predsednik Predsednik
