Martin Schulz ob izvolitvi: Ali bomo vsi izgubili, ali pa bomo vsi pridobili
Institucije
2012-01-17 - 12:54
Novi predsednik Parlamenta Martin Schulz Nemški socialdemokrat Martin Schulz je bil danes izvoljen za predsednika Evropskega parlamenta, pri čemer bo to mesto zasedal do evropskih volitev junija 2014. "Svojih lastnih interesov ne moremo več ločiti od sosedovih. EU ni igra z ničelno vsoto, v kateri mora nekdo izgubiti, da drugi pridobi. Ravno narobe: izgubili ali pridobili bomo vsi," je v svojem govoru poslancem ob svoji izvolitvi dejal Schulz.
Evropa je preživlja razburkano obdobje svoje zgodovine, za marsikoga v Evropi so to težki časi, je dejal Schulz, opozarjajoč, da revščina v mnogih evropskih državah narašča, brezposelnost pa je dosegla katastrofalno raven. Pri tem pa ne gre samo za gospodarsko krizo, ampak tudi za krizo zaupanja v politiko in institucije, kar spodkopava tudi zaupanje v proces evropskega združevanja. "Prvič od svojega nastanka se EU sooča z realno možnostjo propada," je menil Schulz, ki vzroke za to vidi v pomanjkanju parlamentarne in demokratične verodostojnosti sprejetih odločitev.
V zvezi z medvladnim sporazumom o večji proračunski disciplini v območju evra je Schulz dejal, da je parlamentarno preverjanje pogoj za njegovo demokratično legitimnost. Ljudje zaradi pomanjkanja parlamentarnega vpliva menijo, da gre pri odločitvah evropskih voditeljev za diktate Bruslja. "Ne bomo mirno gledali, kako se ta proces nadaljuje," je bil jasen novi predsednik Parlamenta.
"Ne bom prijazen predsednik, ampak predsednik, ki bo storil vse v svoji moči, da znova vzpostavi zaupanje javnosti v evropsko združevanje in ljudi znova navduši za Evropo," je obljubil Schulz. Evropski parlament je po njegovem mnenju prostor, kjer se branijo interesi navadnih Evropejcev. "Vem, da se kot njihovi branitelji vidite tudi poslanci. Ponosen sem na to in zahvaljujem se vam za vašo zavezanost državljanom Evrope," je svojim kolegom dejal Schulz.
"Svoje naloge kot predsednik Evropskega parlamenta bom izpolnjeval tako, da bodo vsi tisti, ki so zame glasovali, lahko na to ponosni, tisti, ki pa niso, pa bodo prijetno presenečeni," je še napovedal Schulz.
20120113STO35292 Govor Martina Schulza ob izvolitvi za predsednika Evropskega parlamenta
SL
1
PHOTO
20111215PHT34292.jpg
SL
2
MULTIMEDIA
/resources/library/media/20120117MLT35495/20120117MLT35495.pdf.pdf
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
