Kdaj varnost zaduši svobodo?
Volitve 2009
Temeljne pravice
2009-03-23 - 16:06
Kdaj varnost zaduši svobodo? Prav gotovo je pomembno, da z letalom varno prispete na cilj. Kaj pa menite o strogih varnostnih ukrepih na letališčih? Kaj menite o tem, da neštete varnostne službe po svetu poznajo številko vaše kreditne kartice, vaš elektronski naslov, celo prehrambne navade? Evropski parlament tehta med zaščito podatkov in varnostjo, med temeljnimi pravicami in življenjem. Kje je zlata sredina? Koliko varnosti potrebujemo in za kakšno ceno?
Parlament podpira ukrepe proti terorizmu in za izboljšanje varnosti, ki so posledica novih izzivov, s katerimi se sooča EU, hkrati pa skrbi, da zakonodaja varuje temeljne demokratične vrednote. Poslanci so bili kritični do letalskih poletov ameriške Cie v Evropi in do načina izmenjave podatkov z ameriškimi oblastmi. V iztekajočem se mandatu je bila tudi dopolnjena zakonodaja o varnosti v letalstvu, posedovanju orožja in pranju denarja.
Naprave za skeniranje telesa
Parlament je opozoril na nevarnost poseganja v zasebnost državljanov, če bi evropska letališča v skladu s predlogom Komisije res uvedla naprave za skeniranje teles potnikov. Komisija je predlog umaknila in ga dodatno preučuje.
Biometrični potni listi
Z julijem 2009 bodo vse države članice EU izdajale biometrične potne liste. Parlament je ob sprejemanju v uredbo o potnih listinah vnesel dopolnilo, po katerem se otrokom, mlajšim od 12 let, ne bo jemalo prstnih odtisov, saj ti podatki niso uporabni, ker se odtisi med odraščanjem še spreminjajo. Uredba prinaša še zahtevo za vse države EU, ki jo Slovenija sicer že izpolnjuje, da morajo otroci imeti lastne potne liste in ne morejo biti več vpisani v potne liste staršev.
Shranjevanje telekomunikacijskih podatkov
Nova direktiva, ki ponudnikom telekomunikacijskih storitev nalaga obveznost shranjevanja določenih podatkov o telefonskih klicih, naj bi pripomogla k večji učinkovitosti v boju proti terorizmu in organiziranemu kriminalu. Podatki o uporabnikih, času in trajanju ter lokaciji opravljenih klicev, SMS sporočil in uporabi spleta naj bi se shranjevali od 6 do 24 mesecev (odločitev o dolžini zahtevanega obdobja je v pristojnosti držav članic).
Izmenjava osebnih podatkov o letalskih potnikih
Poslanci izražajo zaskrbljenost, da bi sporazumi s tretjimi državami o izmenjavi podatkov o letalskih potnikih lahko bili v nasprotju z zakonodajo o varstvu osebnih podatkov. Parlament je večkrat zahteval spremembe in več demokratičnega nadzora tako imenovanih sporazumov za uporabo evidence podatkov o letalskih potnikih.
Novi ukrepi v boju proti terorizmu
Nova zakonodaja, ki jo je podprl tudi Parlament, naj bi na evropski ravni razširila pojmovanje terorizma, ki bi zajemalo tudi pojem javno spodbujanje k terorističnim kaznivim dejanjem ter novačenje in usposabljanje za teroristične dejavnosti. Poslanci pa so ob tem opozorili, da določila ne smejo omejevati svobode izražanja.
20090320STO52218 Shranjevanje telekomunikacijskih podatkov Posredovanje informacij o potnikih ameriškim oblastem ni v skladu z evropsko zakonodajo Boj proti terorizmu in varstvo osebnih podatkov Poslanci zaskrbljeni zaradi naprav za skeniranje telesa na letališčih
SL
1
PHOTO
20090316PHT51764.jpg
-//EP//TEXT IM-PRESS 20051215IPR03785 0 NOT XML V0//SL
-//EP//TEXT IM-PRESS 20060606STO08687 0 NOT XML V0//SL
-//EP//TEXT IM-PRESS 20080922IPR37805 0 NOT XML V0//SL
-//EP//TEXT IM-PRESS 20081022IPR40394 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
