Vprašanje za čas za vprašanja H-000076/2011
za Komisijo
Delno zasedanje: marec 2011
Člen 116 poslovnika
Nikolaos Chountis
(GUE/NGL) Zadeva: Sklepi Komisije o nadzoru, ki so ga opravili zdravstveni inšpektorji v primeru škandala zaradi sodelovanja družbe Siemens z javnimi bolnišnicami
V svojem vprašanju Komisiji dne 29. julija 2010 v zvezi s škandalom zaradi pogodb, sklenjenih med družbo Siemens in bolnišnicami, sem vprašal, ali namerava Komisija zahtevati, da se ji posredujejo sklepi zdravstvenih inšpektorjev, da bi jih lahko pristojne službe preučile in o tem obvestile službe OLAF. V odgovoru, ki ga je Komisija predložila 28. septembra 2010, je bilo navedeno: „Komisija namerava od grških oblasti zahtevati dostop do ugotovitev zdravstvenih inšpektorjev glede sklenitve pogodb za javna naročila s podjetjem Siemens AG. Nato bo analizirala predložene podatke in sprejela ustrezne ukrepe“.
Ali lahko Komisija odgovori na naslednji vprašanji: Ali meni, da je bila izjemno široka uporaba tega postopka oddaje javnega naročila upravičena? Ali bo sprožila preiskavo, da bi ugotovila, če je pri nakupu opreme in zagotavljanju storitev prišlo do zaračunavanja previsokih zneskov in nepreglednosti? Katere ukrepe je Komisija sprejela po analizi omenjenih sklepov?
