VPRAŠANJE ZA USTNI ODGOVOR Z RAZPRAVO O-0059/05
v skladu s členom 108 Poslovnika
predložitev
Ilda Figueiredo
,
Francis Wurtz
,
Pedro Guerreiro
,
Miguel Portas
,
Gabriele Zimmer
,
Dimitrios Papadimoulis
,
Helmuth Markov
in
Roberto Musacchio
, v imenu skupine GUE/NGL ,
Fausto Correia
,
Francisco Assis
,
Elisa Ferreira
in
Ana Gomes
za Svet
Zadeva: Subvencije, dodeljene podjetju Yazaki Group
Multinacionalka Yazaki Group, ki nima svojih tovarn samo na Japonskem, temveč so posejane po celem svetu, vključno z različnimi državami Evropske unije, proizvaja električne materiale, še zlasti pa velja za največjega svetovnega proizvajalca žic, električnih kablov in električnih napeljav za avtomobile. Že več kot 20 let ima v lasti tovarni Yazaki Saltano v krajih Vila Nova de Gaia in Ovar na Portugalskem, kjer je bilo leta 1996 zaposlenih več kot 7000 delavcev. Leta 1998 je začela s selitvijo proizvodnih linij v Maroko, s čimer je skoraj prepolovila število portugalskih delavcev. Trenutno približno 800 delavcem v obeh tovarnah (500 v Ovarju in 300 v kraju Vila Nova de Gaia) grozi s kolektivnim odpuščanjem. Zmanjševanje števila delovnih mest dosega s psihološkim pritiskom, z razporejanjem delavcev s poklicnimi boleznimi na posebno proizvodno linijo, ki jo je ustanovilo podjetje in s spreminjanjem delovnega časa, kar povzroča zniževanje plač.
Zahteve po hitrejšem delovnem tempu prispevajo k povečevanju števila poklicnih bolezni (vnetja kitne ovojnice in drugih), ki zaradi nezmožnosti, ki jih povzročajo pri ljudeh, predstavljajo resen socialni problem, a podjetje za to noče prevzeti nikakršne odgovornosti. Vse od napredka, ki je bil nedavno dosežen z volitvami delavcev v Evropski svet delavcev in volitvami predstavnikov v posebno pogajalsko telo, podjetje še ni sklicalo nobenega sestanka s temi predstavniki delavcev. Podjetje medtem nadaljuje s pritiskom glede preklica pogodb o delu, v tovarni kraju Vila Nova de Gaia je pričelo odstranjevati stroje z nekaterih proizvodnih linij ter vztraja pri odpuščanju v Ovarju. Od svojega prihoda na Portugalsko je podjetje Yazaki Saltano poleg portugalskih subvencij prejelo več milijonov evrov finančnih sredstev Skupnosti. Zato zaprošamo za pojasnila:
Kolikšen je znesek subvencij Skupnosti, ki so bile dodeljene podjetju Yazaki Saltano na Portugalskem? Pod kakšnimi pogoji so bile te subvencije dodeljene?
Kolikšen je skupen znesek subvencij Skupnosti, ki so bile dodeljene podjetju Yazaki Group v različnih državah članicah in državah kandidatkah?
Kakšni bodo ukrepi glede na resnost trenutne situacije (represiven odnos, odpuščanja, poklicne bolezni, neupoštevanje direktive o obveščanju in posvetovanju tako z delavci kot tudi z Evropskim svetom delavcev) za zaščito delovnih mest in pravic teh delavcev?
