5. 7. 2011 PREDLOG SKUPNE RESOLUCIJE v skladu s členom 110(4) poslovnika,
ki nadomesti predloge resolucij naslednjih skupin:
Verts/ALE ( B7‑0397/2011 )
PPE ( B7‑0398/2011 )
ALDE ( B7‑0399/2011 )
GUE/NGL ( B7‑0455/2011 )
o programu razdeljevanja hrane najbolj ogroženim osebam v Uniji
Csaba Őry
,
Czesław Adam Siekierski
,
Giovanni La Via
,
Georgios Papastamkos
v imenu skupine PPE
Pervenche Berès
,
Alejandro Cercas
,
Luis Manuel Capoulas Santos
,
Paolo De Castro
v imenu skupine S&D
Sylvie Goulard
,
George Lyon
,
Marian Harkin
,
Louis Michel
,
Jean-Luc Bennahmias
,
Frédérique Ries
,
Marielle De Sarnez
v imenu skupine ALDE
Marije Cornelissen
,
José Bové
,
Raül Romeva i Rueda
,
Karima Delli
v imenu skupine Verts/ALE
Ilda Figueiredo
,
Patrick Le Hyaric
,
Bairbre de Brún
,
Alfreds Rubiks
v imenu skupine GUE/NGL
PE465.725v01-00 } PE465.726v01-00 } PE465.727v01-00 } PE465.745v01-00 } RC1 Resolucija Evropskega parlamenta o programu razdeljevanja hrane najbolj ogroženim osebam v Uniji
Evropski parlament ,
– ob upoštevanju člena 27 Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) UL L 299, 16.11.2007, str. 1.
in Uredbe Komisije (ES) št. 983/2008 z dne 3. oktobra 2008 o sprejetju načrta za dodeljevanje sredstev državam članicam za dobavo hrane iz intervencijskih zalog najbolj ogroženim osebam v Skupnosti za proračunsko leto 2009 UL L 268, 9.10.2008, str. 3.
,
– ob upoštevanju spremenjenega predloga Uredbe Evropskega parlamenta in Sveta o spremembi uredb Sveta (ES) št. 1290/2005 in (ES) št. 1234/2007 glede razdeljevanja prehrambnih proizvodov najbolj ogroženim osebam v Uniji ( KOM(2010)0486 ),
– ob upoštevanju sodbe Sodišča Evropske unije v zadevi T-576/08,
– ob upoštevanju Izvedbene uredbe Komisije (EU) št. 562/2011 z dne 10. junija 2011 o sprejetju načrta za dodeljevanje sredstev državam članicam za dobavo hrane iz intervencijskih zalog v korist najbolj ogroženih oseb v Evropski uniji za proračunsko leto 2012 in o odstopanju od nekaterih določb Uredbe (EU) št. 807/2010 UL L 152, 11.6.2011, str. 24.
,
– ob upoštevanju zakonodajne resolucije Evropskega parlamenta z dne 26. marca 2009 o predlogu Uredbe Sveta o spremembi Uredbe (ES) št. 1290/2005 o financiranju skupne kmetijske politike in Uredbe (ES) št. 1234/2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) v zvezi z razdeljevanjem hrane najbolj ogroženim osebam v Skupnosti ( KOM(2008)0563 – C6-0353/2008 – 2008/0183(CNS) ) UL C 117E, 6.5.2010, str. 258.
,
– ob upoštevanju svoje izjave z dne 4. aprila 2006 o tem programu, svoje resolucije z dne 22. maja 2008, svoje zakonodajne resolucije z dne 26. marca 2009 in predloga Komisije KOM(2010)0486 ,
– ob upoštevanju Priporočila Sveta 92/441/EGS o skupnih merilih v zvezi z zadostnimi sredstvi in socialno pomočjo v sistemih socialnega varstva,
– ob upoštevanju člena 110(4) svojega poslovnika,
A. ker Komisija ocenjuje, da 43 milijonom ljudi v EU grozi pomanjkanje hrane,
B. ker zaradi gospodarske in finančne krize ter hitro naraščajočih cen hrane vse več ljudem grozi pomanjkanje hrane,
C. ker Komisija ocenjuje, da je v EU 80 milijonov ljudi, ki jim grozi revščina ter da bi se zaradi finančne in gospodarske krize število ljudi, ki živijo v revščini, lahko še povečalo; ker je ena od petih prednostnih nalog strategije EU za leto 2020 zmanjšanje revščine in socialne izključenosti v Evropski uniji,
D. ker program razdeljevanja hrane najbolj ogroženim osebam v Uniji, ki je bil uveden leta 1987 v skupni kmetijski politiki, trenutno zagotavlja pomoč v hrani 13 milijonom ljudi, ki trpijo revščino, v 19 državah članicah, v njegove distribucijske verige pa je vključenih okrog 240 bank hrane in dobrodelnih organizacij,
E. ker so se intervencijske zaloge EU znatno zmanjšale,
F. ker je program vse bolj odvisen od nakupov na trgu zaradi preoblikovanja skupne kmetijske politike in posledičnega zmanjšanja intervencijskih zalog, iz katerih je program običajno dobival hrano,
G. ker je Sodišče Evropske unije odločilo, da se člen 2 Uredbe 983/2008 o dodatni dobavi hrane na trgu razglasi za ničnega,
H. ker predlog Komisije za leto 2012 po sodbi Sodišča Evropske unije vključuje nenadno znižanje sredstev s 500 milijonov EUR za leto 2011 na zgolj 113 milijonov EUR za leto 2012,
I. ker se bo za skupno kmetijsko politiko in z njo povezane programe, pa tudi strukturne sklade, vključno z Evropskim socialnim skladom, leta 2014 začelo novo obdobje financiranja,
1. poudarja, da ima nenadna zaustavitev sedanjega delujočega sistema pomoči brez predhodnega obvestila ali priprave hude posledice za najbolj ranljive državljane EU in ni zanesljiv način financiranja;
2. zato poziva Komisijo in Svet, naj razvijeta prehodno rešitev za preostali leti financiranja (2012 in 2013), da bi se izognili takojšnjemu in velikemu zmanjšanju pomoči v hrani zaradi znižanja financiranja s 500 milijonov na 113 milijonov EUR, in tako zagotovita ljudem, ki so odvisni od te pomoči, da ne bodo trpeli pomanjkanja hrane;
3. poziva vse zadevne akterje, naj na dolgi rok skrbno ocenijo primernost programa pomoči v hrani, zlasti kot elementa skupne kmetijske politike, ob upoštevanju novega obdobja financiranja od leta 2014 dalje;
4. je seznanjen z napovedjo predloga, ki jo je komisar Dacian Cioloş podal 29. junija 2011, da se program, namenjen najbolj ogroženim osebam, umakne iz skupne kmetijske politike, ter ugotavlja, da je treba zagotoviti ustrezno financiranje;
5. opozarja, da je treba programe za ogrožene osebe izvajati ob upoštevanju postopkov pred Sodiščem prve stopnje, kakor je Komisija pravilno poudarila v svoji oceni prihodkov in odhodkov za proračunsko leto 2012; je seznanjen, da je Sodišče v svoji sodbi T-576/08 z dne 13. aprila 2011 določilo, da mora program kriti le dobavo hrane iz intervencijskih zalog, v nasprotju z izdatki, ki bi nastali zaradi nakupa hrane na trgu; ugotavlja, da člena 2 Uredbe 983/2008 zaradi sodbe ni mogoče uporabiti za pravno podlago za razdeljevanje hrane tistim, ki jo potrebujejo;
6. poziva Komisijo, naj predlaga spremembo uredbe o programu za najbolj ogrožene osebe, da bi našli rešitev za sedanji zastoj te zadeve na ravni Sveta; meni, da je treba za naslednje finančno programsko obdobje poiskati najustreznejšo pravno podlago;
7. poudarja, da je pravica do oskrbe s hrano osnovna in temeljna človekova pravica, uresniči pa se takrat, kadar imajo vsi ljudje ves čas fizični in ekonomski dostop do ustreznih, varnih in hranljivih živil za zadovoljitev svojih prehranskih potreb in preferenc za aktivno in zdravo življenje; poudarja, da slaba prehrana slabo vpliva na zdravje;
8. poudarja, da je visokokakovostna in zdrava prehrana še zlasti pomembna za otroke in da prispeva k izpolnjevanju njihovih razvojnih in vzgojnih potreb;
9. pozdravlja pobudo Komisije in agencij Združenih narodov za skupno prizadevanje proti negotovosti v zvezi s preskrbo s hrano in nezadostni prehrani po celem svetu;
10. poudarja, da je treba kmetom zagotoviti dostojen in pravičen dohodek ter nagrado za njihovo delo; poudarja, da imajo kmetje v številnih regijah finančne težave; poziva Komisijo, naj obravnava vprašanje revščine na podeželju in propadanja podeželskih skupnosti;
11. meni, da za večjo prehransko varnost ter za vzpostavitev trajnostnih sistemov proizvodnje in dobave ostaja nujno na dolgi rok kar najbolj zmanjšati živilske odpadke;
12. poudarja, kako pomembno je, zlasti v sedanji gospodarski, finančni in socialni krizi, zagotoviti pomoč najranljivejšim in najbolj ogroženim članom družbe na evropski ravni;
13. opozarja, da je ena od petih prednostnih nalog strategije EU za leto 2020 zmanjšanje revščine in socialne izključenosti v Evropski uniji; poudarja, da je za boj proti revščini potrebna celovita politika, ki bo povezala dostojen dohodek, delovne pogoje in življenjske razmere ter dostop do temeljnih političnih, gospodarskih, socialnih in kulturnih pravic; meni, da so ukrepi za pomoč v hrani lahko eden od elementov širše celostne politike za boj proti revščini; priznava, da je stranski učinek revščine pogosto podhranjenost in pomanjkanje hrane;
14. naroči svojemu predsedniku, naj to resolucijo posreduje Svetu, Komisiji ter vladam in parlamentom držav članic.
