USTNO VPRAŠANJE H-0219/10
v času vprašanj, na delnem zasedanju maja 2010
v skladu s členom 116 Poslovnika
predložila
Laima Liucija Andrikienė
za Svet
Zadeva: Sklep ukrajinskega parlamenta o podaljšanju najema oporišča v Sevastopolu
27. aprila 2010 je ukrajinski parlament (vrhovna rada) sprejel nepričakovan sklep o ratifikaciji nove pogodbe, s katero se ruski mornarici po letu 2017 podaljša najem oporišča v Sevastopolu za 25 let, z možnostjo dodatnega podaljšanja za 5 let. Sklep je bil sprejet z večino glasov, 236 od 450, med mučnimi nemiri v dvorani parlamenta. Ruska duma je hitro sledila sklepu in pogodbo ratificirala s presenetljivo 98-odstotno večino.
Kakšen bo po mnenju Sveta vpliv te pogodbe na suverenost Ukrajine? Kako bo pogodba vplivala na možnosti Ukrajine za vključitev v evro-atlantsko povezovanje?
Glede na to, da EU po širitvi leta 2007 neposredno meji na Črno morje, kako bo to močno rusko pomorsko oporišče v bližini meja EU dolgoročno vplivalo na varnost EU?
