P6_TA(2005)0458
Skupni sistem DDV*
A6-0323/2005
Zakonodajna resolucija Evropskega parlamenta o predlogu Direktive Sveta o spremembi Direktive 77/388/EGS o skupnem sistemu davka na dodano vrednost glede obdobja, v katerem se uporablja najnižja splošna stopnja ( KOM(2005)0136 – C6-0113/2005 – 2005/0051(CNS) )
(Postopek posvetovanja)
Evropski parlament
, –
ob upoštevanju predloga Komisije Svetu ( KOM(2005)0136 ) Še ni objavljeno v Uradnem listu.
,
–
ob upoštevanju člena 93 Pogodbe ES, v skladu s katerim se je Svet posvetoval s Parlamentom ( C6-0113/2005 ),
–
ob upoštevanju člena 51 svojega Poslovnika,
–
ob upoštevanju poročila Odbora za ekonomske in monetarne zadeve ( A6-0323/2005 ),
1.
odobri predlog Komisije, kakor je bil spremenjen;
2.
poziva Komisijo, naj ustrezno spremeni svoj predlog na podlagi člena 250(2) Pogodbe ES;
3.
poziva Svet, naj obvesti Parlament, če namerava odstopati od besedila, ki ga je Parlament odobril;
4.
poziva Svet, naj se ponovno posvetuje s Parlamentom, če namerava bistveno spremeniti predlog Komisije;
5.
naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija Spremembe Parlamenta Sprememba 1 ČLEN 1 Člen 12, odstavek 3, točka (a), pododstavek 1 (Direktiva 77/388/EGS)
Splošno stopnjo davka na dodano vrednost določi vsaka država članica kot odstotek od davčne osnove in je enaka za dobavo blaga ter za opravljanje storitev. Od 1. januarja 2006 do 31. decembra 2010 splošna stopnja ne sme biti nižja od 15 %.
Splošno stopnjo davka na dodano vrednost določi vsaka država članica kot odstotek od davčne osnove in je enaka za dobavo blaga ter za opravljanje storitev. Od 1. januarja 2006 do 31. decembra 2010 splošna stopnja ne sme biti nižja od 15 %
in ne višja od 25 %
.
Sprememba 2 ČLEN 3 A (novo)
Člen 3a
Komisija opravi v obdobju do 1. januarja 2007 splošno oceno makroekonomskih vplivov implicitnih in splošnih stopenj DDV ter posledic za proračunski prihodek držav članic v obdobju do 1. januarja 2007.
Pri tej oceni je pozornost usmerjena v to, da se državam članicam omogočijo enake možnosti za uporabo znižane stopnje DDV za blago in storitve.
