A7-0404/2011
24. 11. 2011
***III
POROČILO
o skupnem besedilu, ki ga je odobril Spravni odbor, o Uredbi Evropskega parlamenta in Sveta o spremembi Uredbe (ES) št. 1889/2006 o uvedbi instrumenta financiranja za spodbujanje demokracije in človekovih pravic po svetu
(PE-CONS 00058/2011 – C7‑0378/2011 – 2009/0060B(COD))
Delegacija Evropskega parlamenta v Spravnem odboru
Predsednik delegacije:
Alejo Vidal-Quadras
Poročevalki:
Kinga Gál , Barbara Lochbihler
PE 474.029v03-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
POSTOPEK................................................................................................................................9
OSNUTEK ZAKONODAJNE RESOLUCIJE EVROPSKEGA PARLAMENTA
o skupnem besedilu, ki ga je odobril Spravni odbor, o Uredbi Evropskega parlamenta in Sveta o spremembi Uredbe (ES) št. 1889/2006 o uvedbi instrumenta financiranja za spodbujanje demokracije in človekovih pravic po svetu
(PE-CONS 00058/2011 – C7‑0378/2011 – 2009/0060B(COD) )
(Redni zakonodajni postopek: tretja obravnava)
Evropski parlament ,
– ob upoštevanju skupnega besedila, ki ga je odobril Spravni odbor, in zadevnih izjav Parlamenta in Sveta (PE–CONS 00058/2011 – C7–0378/2011 ),
– ob upoštevanju svojega stališča iz prve obravnave
Sprejeta besedila z dne 21. oktobra 2010, P7_TA(2010)0380 . o predlogu Komisije Parlamentu in Svetu ( KOM(2009)0194 ),
– ob upoštevanju svojega stališča iz druge obravnave
Sprejeta besedila z dne 3. februarja 2011, P7_TA(2011)0031 . o stališču Sveta iz prve obravnave
UL C 7 E, 12.1.2011, str. 14. ,
– ob upoštevanju mnenja Komisije o spremembah stališča Sveta iz prve obravnave, ki jih je predlagal Parlament ( KOM(2011)0170 ),
– ob upoštevanju stališča Sveta iz druge obravnave,
– ob upoštevanju člena 294(13) Pogodbe o delovanju Evropske unije,
– ob upoštevanju člena 69 svojega poslovnika,
– ob upoštevanju poročila delegacije Evropskega parlamenta v Spravnem odboru ( A7-0404/2011 ),
1. odobri skupno besedilo;
2. potrdi skupno izjavo Parlamenta in Sveta, priloženo k tej resoluciji;
3. naroči svojemu predsedniku, naj s predsednikom Sveta podpiše akt v skladu s členom 297(1) Pogodbe o delovanju Evropske unije;
4. naroči svojemu generalnemu sekretarju, naj potem ko bo preverjeno, da so bili vsi postopki pravilno zaključeni, podpiše akt in po dogovoru z generalnim sekretarjem Sveta, skupaj z izjavama Parlamenta in Sveta, uredi objavo v Uradnem listu Evropske unije;
5. naroči svojemu predsedniku, naj to zakonodajno resolucijo posreduje Svetu, Komisiji in nacionalnim parlamentom.
OBRAZLOŽITEV
Ozadje
Komisija je 21. aprila 2009 sprejela svoj predlog uredbe o spremembi Uredbe št. 1889/2006 o uvedbi instrumenta financiranja za spodbujanje demokracije in človekovih pravic po svetu.
Evropski instrument za demokracijo in človekove pravice (EIDHR) je eden izmed zunanjih instrumentov za financiranje, ki se obravnavajo v svežnju
skupaj z instrumentom DCI/BAM ( 2010/0059(COD) ), DCI ( 2009/0060A(COD) ) in ICI+ ( 2009/0059(COD) ). .
Evropski instrument za demokracijo in človekove pravice (EIDHR) je skupaj z instrumentom razvojnega sodelovanja (DCI) eden od le dveh finančnih instrumentov EU na področju zunanjega delovanja, ki ne dovoljujeta izvzetja iz načela neupravičenosti do financiranja stroškov, povezanih z davki, carinami in drugimi prispevki, s strani EU. Vsi drugi instrumenti na tem področju omogočajo prožnost, tako da se lahko ti stroški za vsak primer posebej financirajo v prid ustreznemu izvajanju programov in projektov. Takšna prilagodljivost je bistvenega pomena, saj lahko stroga opredelitev instrumenta za financiranje razvojnega sodelovanja ter instrumenta financiranja za spodbujanje demokracije in človekovih pravic zelo oteži izvajanje ukrepa, ki se financira z zunanjo pomočjo.
Cilj predloga Komisije je uskladiti ustrezne določbe z drugimi instrumenti, in sicer z vstavitvijo besede "načeloma" v člen 13(6).
I. Zakonodajni postopek pred spravnim postopkom (prva in druga obravnava)
Evropski parlament je mnenje iz prve obravnave sprejel 21. oktobra 2010. Svet je stališče iz prve obravnave sprejel 21. decembra 2010. Tako Evropski parlament kot Svet sta se strinjala s predlagano spremembo zaradi uskladitve zadevnih instrumentov. Svet se je strinjal s predlogom Evropskega parlamenta, da se prvotni predlog razdeli na dva dela (DCI in EDHR). Evropski parlament je predlagal tudi uvedbo postopka iz člena 290 PDEU za sprejemanje večletnih programov za sodelovanje in strateških dokumentov. Vendar pa Svet tega ni sprejel in trdi, da so ti ukrepi izvedbeni ukrepi (saj niso pravno zavezujoči akti).
Evropski parlament je 3. februarja 2011 sprejel mnenje iz druge obravnave.
Svet je zavrnil to stališče v drugi obravnavi dne 19. julija 2011.
II. Spravni postopek
Po glasovanju v drugi obravnavi 3. februarja in glede na politično željo za čimprejšnjo zaključitev spravnega postopka je ustanovna seja delegacije Evropskega parlamenta pri spravnem odboru potekala 15. februarja 2011 v Strasbourgu. Delegacija Evropskega parlamenta se je odločila, da se bo pogajala o štirih aktih, ki veljajo kot sveženj (instrument za financiranje razvojnega sodelovanja (DCI), instrument za financiranje razvojnega sodelovanja/spremljevalni ukrepi za banane (DCI/BAM), ICI+ in evropski instrument za demokracijo in človekove pravice (EIDHR)). Glede vmesnega pregleda DCI in EIDHR je bilo sklenjeno, da ostaneta nespremenjena, saj do leta 2013 niso predvideni novi strateški dokumenti. Zato pa se nadaljujejo pogajanja o aktu ICI
Predlog uredbe Evropskega parlamenta in Sveta o spremembi Uredbe Sveta (ES) št. 1934/2006 o oblikovanju instrumenta za financiranje sodelovanja z industrializiranimi državami in ozemlji ter drugimi državami in ozemlji z visokim dohodkom, 2009/0059 (COD). + in aktu DCI/BAM
Predlog uredbe Evropskega parlamenta in Sveta o spremembi Uredbe (ES) št. 1905/2006 o vzpostavitvi instrumenta za financiranje razvojnega sodelovanja, 2010/0059 (COD). .
Postopek
Osem tristranskih pogovorov je potekalo 30. marca, 11. maja, 25. maja, 22. junija, 5. julija, 6. septembra (prva seja spravnega odbora), 27. septembra in 19. oktobra.
Sedem sej parlamentarne delegacije je potekalo 15. februarja, 12. maja, 5. julija, 6. septembra, 20. septembra, 11. oktobra in 25. oktobra. Politični sporazum je bil dosežen 31. oktobra 2011.
Vsebina
Evropski parlament in Svet sta se dogovorila, da se bosta odločila o bistvenih točkah (cilji, prednostne naloge, okvirna finančna sredstva in pričakovani rezultati) v postopku soodločanja. Na tristranskem pogovoru 27. septembra je bil dosežen začasni sporazum glede predlaganega kompromisnega svežnja (ICI+, DCI/BAM in skupni izjavi Evropskega parlamenta in Sveta o prihodnji uporabi delegiranih aktov). Ta sveženj je Coreper podprl 29. septembra 2011. Delegacija Evropskega parlamenta je na seji 11. oktobra sklenila, da je treba pogajanja nadaljevati, zlasti glede dokumenta DCI/BAM. Tako je 19. oktobra potekalo še eno tristransko srečanje, na katerem je Svet ohranil začasni sporazum, ki je bil dosežen na tristranskem srečanju 27. septembra. Dogovorjeno je bilo, da se začasni sporazum ponovno posreduje delegaciji Parlamenta, da dokončno glasuje o njem. Delegacija Evropskega parlamenta je sporazum sprejela na seji 25. oktobra.
Spravni postopek se je končal z izmenjavo pisem (24. in 26. oktober 2011).
Celotni izid spravnega postopka je pozitiven. Sprejet je bil dogovor, da Evropski parlament in Svet o pomembnih strateških odločitvah odločata skupaj, in sicer s postopkom soodločanja.
Poleg tega je bil sprejet dogovor o skupni izjavi Evropskega parlamenta in Sveta o uporabi delegiranih aktov na področju zunanjih odnosov za prihodnje finančne instrumente, kar krepi pogajalsko stališče Evropskega parlamenta glede vključevanja delegiranih aktov v nove instrumente.
III. Sklep
Delegacija Evropskega parlamenta je sklenila, da se bo pogajala o štirih zakonodajnih aktih v svežnju. Ta pristop je prinesel znatne izboljšave. Sveženj, ki je bil sprejet ob koncu spravnega postopka, bo izboljšal položaj Parlamenta pri delegiranih aktih v prihodnjih instrumentih. V duhu kompromisa delegacija priporoča, da se ohrani sveženj in da Parlament sprejme skupno besedilo v tretji obravnavi.
POSTOPEK
Naslov
Uredba Evropskega parlamenta in Sveta o spremembi Uredbe (ES) št. 1889/2006 o uvedbi instrumenta financiranja za spodbujanje demokracije in človekovih pravic po svetu
Referenčni dokumenti
PE-CONS 00058/2011 – C7‑0378/2011 – 2009/0060B(COD)
Predsednik/-ca delegacije: podpredsednik/-ca
Alejo Vidal-Quadras
Pristojni odbor
Predsednik/-ca
AFETElmar Brok
Poročevalec/-ka
Kinga Gál, Barbara Lochbihler
Osnutek akta, obravnavan v prvi obravnavi
KOM(2009)0194 – C7‑0158/2009
Datum 1. obravnave EP – številka P
21.10.2010
P7_TA(2010)0380
Spremenjeni predlog Komisije
Stališče Sveta iz prve obravnave
Datum razglasitve na zasedanju
16446/1/2010 – C7‑0427/2010
16.12.2010
Stališče Komisije (člen 294(6) Pogodbe o delovanju Evropske unije)
KOM(2010)0789
Datum 2. obravnave EP – številka P
3.2.2011
P7_TA(2011)0031
Mnenje Komisije (člen 294(7)(c) Pogodbe o delovanju Evropske unije)
KOM(2011)0170
Datum prejema stališča iz 2. obravnave Sveta
23.3.2011
Datum sporočila Sveta, da ne odobri sprememb EP
19.7.2011
Seja Spravnega odbora
6.9.2011
Datum glasovanja delegacije EP
25.10.2011
Izid glasovanja
+:
–:
0:
17
6
3
Navzoči poslanci
Alejo Vidal-Quadras, Rodi Kratsa-Tsagaropoulou, Kinga Gál, Elmar Brok, Filip Kaczmarek, Godelieve Quisthoudt-Rowohl, José Ignacio Salafranca Sánchez-Neyra, Manfred Weber, Vital Moreira, Thijs, Berman, Ana Gomes, Richard Howitt, Gianluca Susta, Patrice Tirolien, Charles Goerens, Barbara Lochbihler, Eva Joly, Robert Sturdy, Helmut Scholz, Claudio Morganti
Navzoči namestniki
Christofer Fjellner, Ioannis Kasoulides, Georgios Koumoutsakos, Eduard Kukan, Ria Oomen-Ruijten, Maurice Ponga, Kriton Arsenis, Ivo Vajgl, Bart Staes
Navzoči namestniki (člen 187(2) poslovnika)
Leonidas Donskis
Datum sporazuma v Spravnem odboru
Sporazum z izmenjavo pisem
24.10.2011
26.10.2011
Datum ugotovitve sopredsedujočih o odobritvi skupnega besedila in posredovanje skupnega besedila EP in Svetu
31.10.2011
Datum predložitve
24.11.2011
Pripombe (na voljo samo v enem jeziku)
...
PODALJŠANJE ROKOV
Rok za 2. obravnavo Sveta
23.7.2011
Rok za sklic Spravnega odbora
Institucija, ki zahteva podaljšanje – datum
13.9.2011Svetl – 24.08.2011
Rok za delo odborov
Institucija, ki zahteva podaljšanje – datum
01.11.2011Svet – 6.10.2011
Rok za sprejetje akta
Institucija, ki zahteva podaljšanje – datum
