Evropski parlament za prepoved špekulacij z državni dolgov omejitve prodaje na kratko
Gospodarske in denarne zadeve
Plenarno zasedanje
2011-11-15 - 15:18
John SCHRANZ econ-press@europarl.europa.eu PORT (+32) 498 98 14 02 STR (+33) 3 881 74076 BXL (+32) 2 28 44264 Janez VOUK Tiskovna služba Evropskega parlamenta janez.vouk@europarl.europa.eu PORT (+32) 498 98 33 37 STR (+33) 3 881 74897 BXL (+32) 2 28 31053 Manja TOPLAK Informacijska pisarna EP v Sloveniji TiskovnaSluzba-sl@europarl.europa.eu STR (+33) 3 881 76724 PORT (+386) 40 560 637 ADDINFO (+386) 1 252 88 42 EMAIL manja.toplak@europarl.europa.eu V torek so evropski poslanci potrdili predlog uredbe, ki omejuje prodajo na kratko in trgovanje z zamenjavami kreditnega tveganja (CDS) - to so finančni produkti za zavarovanje pred tveganjem plačilne nesposobnosti države, izdajateljice obveznic. Pravila naj bi zagotovila večjo preglednost trgovanja in dejansko onemogočila nekatere oblike trgovanja s CDS, kar bo otežilo možnost špekulacij o možnosti bankrota določene države.
Uredba je eden od ključnih zakonodajnih ukrepov Komisije za reševanje finančne krize. Prodaja na kratko in zamenjava kreditnih tveganj sta namreč po mnenju strokovnjakov med glavnimi vzroki nestabilnosti finančnih trgov in tudi za povečanje proračunskih težav Italije.
Ukrepi proti špekulacijam
Parlamentarci so v pogajanjih o končnem predlogu besedila vanj vnesli določilo o prepovedi nekritih zamenjav kreditnega tveganja, torej zavarovanja pred plačilno nesposobnostjo brez lastništva obveznic. Nakup italijanskih CDS bo tako možen le, če bo kupec že lastnik italijanskih državnih obveznic ali obveznic oziroma drugih finančnih instrumentov, katerih vrednost je odvisna od spremembe vrednosti državnih obveznic, na primer italijanskih bank, ki bi v primeru plačilne nesposobnosti države utrpele veliko škodo.
Pristojni državni organ za nadzor delovanja trga vrednostnih papirjev bo lahko najprej za 12, nato pa še za dodatnih 6 mesecev odpravil prepoved nakupa nekritih CDS, če bo ocenil, da njegov trg državnih dolžniških instrumentov ne deluje pravilno, vendar le ob upoštevanju kazalcev, ki jih določa uredba. Evropski organ za vrednostne papirje in trge (ESMA) bo v takih primerih moral v 24 urah po odpravi prepovedi v določeni državi objaviti svoje mnenje o sprejetem ukrepu.
Poročevalec o predlogu zakonodaje, poslanec Pascal Canfin (Zeleni/EFA, FR), je v razpravi dejal: "Pravila so dokaz, da Unija lahko ukrepa proti finančnim špekulacijam, če je dovolj politične volje. Nakup CDS z namenom špekuliranja z možnostjo plačilne nesposobnosti države bo tako dejansko prepovedan."
Omejevanje nepremišljenih prodaj na kratko
Večina evropskih poslancev je prvotno zagovarjala zahtevo po obvezni pretvorbi nekritih, najbolj tveganih oblik prodaje na kratko, v običajne prodaje na kratko v roku enega trgovalnega dne. Določba, po kateri bi moral trgovec sporočiti, kje si namerava sposoditi delnice in imeti kritje za izposojo, je spremenjena in uredba zdaj predvideva, da mora trgovec upravičeno pričakovati, da lahko poravnavo izvede v roku. Kateri dogovori ustrezno zagotavljajo, da bo državni dolžniški instrument na voljo za poravnavo, bo določila ESMA.
Več poročanja nadzornim organom
Pomanjkanje informacij je bil eden glavnih problemov, s katerim so se morali pred krizo spopadati nadzorniki finančnih trgov, zato zakonodaja predvideva večjo obveznost poročanja. Nacionalni in evropski nadzorniki bodo z več informacijami lahko bolje opravljali svojo preventivno vlogo in opozarjali na morebitna tveganja. Javno razkritje znatnih neto kratkih delniških pozicij bo tako obvezno takoj, ko bodo presegle 0,5 odstotka emisijskega osnovnega kapitala zadevne družbe.
Vodilna vloga ESMA
Evropski poslanci so ob v zakonodaje tudi okrepili pooblastila agencije ESMA pri vprašanjih omejitve prodaj na kratko, agencija ostaja razsodnik glede odločitev nacionalnih organov o ukrepih v izjemnih razmerah ter ohranja pristojnost, da lahko nacionalnim nadzornikom naloži sprejetje izjemnih ukrepov.
"Nova pooblastila bodo ESMA omogočili boljše usklajevanje na evropski ravni v primeru kriz", je poudaril poročevalec Canfin in tudi dodal, da "bi bilo še bolje, če bi imel organ podobne pristojnosti tudi glede odločitev o državnem dolgu, vendar pa so članice te predloge zavrnile".
Evropski poslanci so predlog uredbe sprejeli s 507 glasovi za, 25 proti in 109 vzdržanimi glasovi.
Naslednji koraki
Uredbo mora v naslednjih tednih formalno potrditi še Svet EU, veljati pa bo začela novembra 2012.
20111115IPR31525 Sprejeto besedilo bo na voljo tukaj (klik na 15. 11. 2011) Video posnetek razprave (klik na 14. 11. 2011) Profil poročevalec Pascal CANFIN (Zelenih, FR)
SL
1
LINK
/activities/plenary/ta/calendar.do?language=SL
SL
2
LINK
/wps-europarl-internet/frd/vod/research-by-date?language=sl
SL
3
LINK
/members/public/yourMep/view.do?name=Canfin&partNumber=1&language=SL&id=96711
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
