Vprašanje za čas za vprašanja H-0632/2010
za Komisijo
Delno zasedanje: januar 2011
Člen 116 poslovnika
João Ferreira
(GUE/NGL) Zadeva: Obalna erozija
Obalna erozija je pojav ki ogroža obsežna območja portugalske obale od severa do juga države. Zaradi različnih vzrokov, med katere lahko štejemo zvišanje povprečne višine gladine morja, zmanjšanje količine usedlin na obali, poslabšanje naravnih struktur zaradi človekovega delovanja in različni posegi v obalnem pasu, ta pojav ogroža varnost oseb in premoženja v številnih regijah in je že povzročil hude nesreče. Če ga ne bodo obvladali in obrnili v nasprotno smer, bi lahko v prihodnje povzročil zelo veliko škode in imel močne posledice z gospodarskega, socialnega in okoljskega vidika.
Kateri ukrepi se izvajajo na ravni EU za rešitev problema obalne erozije?
Kako bo Komisija obalno erozijo vključila v pristop Unije za preprečevanje naravnih nesreč in nesreč, ki jih povzroči človek? Kakšne pobude se pripravljajo?
Kateri instrumenti za podporo državam članicam, ki jih najbolj ogrožajo posledice obalne erozije, so na voljo?
