Program Eurostars: 400 milijonov evrov za raziskave in razvoj
Raziskave in inovacije
2008-04-10 - 14:52
Evropski parlament s 626 glasovi za, 14 proti in 6 vzdržanimi glasovi podprl predlog o sofinanciranju skupnega programa Eurostars iz evropskih sredstev. Raziskovalni in razvojni program je namenjen malim in srednjim podjetjem za razvoj tržno usmerjenih rešitev. Unija bo v sklad programa prispevala četrtino potrebnih sredstev, kar je 100 milijonov evrov.
V programu Eurostars sodeluje 29 evropskih držav (med njimi je tudi Slovenija ) in bo namenjen bo financiranju večpartnerskih nadnacionalnih projektov s katerega koli področja znanosti in tehnologije, ki jih sprožijo in vodijo mala in srednja podjetja (MSP). Projekti so odprti za druge udeležence (univerze, raziskovalne organizacije, velika podjetja), osrednji del projekta pa morajo izvesti MSP. Raziskovalne dejavnosti morajo biti tržno usmerjene in meriti na srednjeročne tržne rezultate.
Pregledno razporejanje sredstev
Poročilo, ki ga je pripravil Paul RÜBIG (EPP-ED, AT), prinaša k predlogu Komisije več kompromisnih dopolnil.
Raziskovalne in razvojne dejavnosti se bodo lahko opravljale na celotnem znanstvenem in tehnološkem področju, predloge pa bodo na centralni ravni ocenili neodvisni strokovnjaki. Prednostni seznam bo zavezujoč za dodeljevanje finančnih sredstev, medtem ko bodo morale države članice čimbolj olajšati izplačevanje plačil udeležencem.
Spremljanje izvajanja programa bo moralo biti stroškovno učinkovito in ne bo smelo povzročati nepotrebnega bremena za sodelujoča mala in srednja podjetja. Zahtevani pogoji morajo biti jasni in ustrezni ter pripravljeni tako, da lahko posamezna podjetja, na osnovi svojih dejavnosti, zlahka odgovorijo na postavljena vprašanja.
Naslednji koraki
Ministri, pristojni za raziskovalno dejavnost, bodo zakonodajni predlog predvidoma potrdili na Svetu 29. in 30 maja. Odločba bo začela veljati tretji dan po objavi v Uradnem listu EU.
Poročilo: Paul Rübig (A6-0064/2008) - Program Eurostars Postopek soodločanja
Razprava: sreda, 9. april 2008
Glasovanje: četrtek, 10. april 2008
20080408IPR26047
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
