P6_TA(2008)0086
Sporazum med ES in Slonokoščeno obalo o partnerstvu v ribiškem sektorju *
A6-0054/2008
Zakonodajna resolucija Evropskega parlamenta z dne 11. marca 2008 o predlogu Uredbe Sveta o sklenitvi Sporazuma o partnerstvu v ribiškem sektorju med Evropsko skupnostjo na eni strani in Slonokoščeno obalo na drugi strani ( KOM(2007)0648 – C6-0429/2007 – 2007/0226(CNS) )
(Postopek posvetovanja)
Evropski parlament
, –
ob upoštevanju predloga uredbe Sveta ( KOM(2007)0648 ),
–
ob upoštevanju členov 37 in 300(2) Pogodbe ES,
–
ob upoštevanju prvega pododstavka člena 300(3) Pogodbe ES, v skladu s katerim se je Svet posvetoval s Parlamentom ( C6-0429/2007 ),
–
ob upoštevanju členov 51 in 83(7) svojega Poslovnika,
–
ob upoštevanju poročila Odbora za ribištvo in mnenj Odbora za razvoj ter Odbora za proračun ( A6-0054/2008 ),
1.
odobri predlog Sklepa Sveta, kakor je bil spremenjen, in odobri sklenitev sporazuma;
2.
naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Republike Slonokoščena obala.
Besedilo, ki ga predlaga Komisija Spremembe Parlamenta Sprememba 1 Uvodna izjava 2 a (novo)
(2a)
Pomembno je, da podatki, ki se posredujejo Evropskemu parlamentu, izboljšajo. Zato bi mu morala Komisija posredovati sklepe sej skupnega odbora iz člena 9 sporazuma.
Sprememba 2 Člen 3, pododstavek 1 a (novo)
Komisija vsako leto oceni, ali države članice, katerih plovila delujejo v skladu s protokolom k sporazumu, spoštujejo obveznosti v zvezi s poročanjem. Če določb ne spoštujejo, Komisija zavrne njihove prošnje za ribolovna dovoljenja za naslednje leto.
Sprememba 3 Člen 3 a (novo)
Člen 3a
Vsako leto Komisija Evropskemu parlamentu in Svetu predloži poročilo o rezultatih večletnega sektorskega programa iz člena 7 protokola, ter o tem, ali države članice spoštujejo obveznosti poročanja
.
Sprememba 4 Člen 3 b (novo)
Člen 3b
V zadnjem letu veljavnosti protokola in pred sklenitvijo drugega sporazuma o njegovem podaljšanju Komisija Evropskemu parlamentu in Svetu predstavi poročilo o izvajanju sporazuma in o pogojih, v katerih se je uporabljal.
Sprememba 5 Člen 3 c (novo)
Člen 3c
Na podlagi poročila iz člena 3b in po posvetovanju z Evropskim parlamentom Svet po potrebi pooblasti Komisijo za pogajanja o sklenitvi novega protokola.
Sprememba 6 Člen 3 d (novo)
Člen 3d
Komisija Evropskemu parlamentu posreduje sklepe sej skupnega odbora iz člena 9 sporazuma.
