USTNO VPRAŠANJE H-0501/09
v času vprašanj, na delnem zasedanju januarja 2010
v skladu s členom 116 Poslovnika
predložila
Silvia-Adriana Ţicău
za Komisijo
Zadeva: Evropski okvir za elektronsko fakturiranje (e-računi)
Leta 2007 je Komisija sodelovala s skupino strokovnjakov iz bančnih ustanov in podjetij in z organi za standardizacijo, da bi ugotovila, kje tičijo ovire in opredelila evropski okvir za prehod na elektronsko fakturiranje.
Leta 2008 je Komisija ustanovila posebno delovno skupino, ki je morala do konca leta 2009 opredeliti evropski okvir za elektronsko fakturiranje. Glede na prednosti, ki bi jih takšen evropski okvir prinesel podjetjem, pa tudi finančnim in davčnim upravnim organom, prosimo Komisijo, če lahko sporoči ugotovitve skupine strokovnjakov, ki je leta 2008 okvir vzpostavila? Ali bi še zlasti lahko navedla, katere ukrepe namerava sprejeti za razvoj in začetek izvajanja evropskega okvira za elektronsko fakturiranje in po kakšnem časovnem razporedu?
