USTNO VPRAŠANJE H-0122/10
v času vprašanj, na delnem zasedanju aprila 2010
v skladu s členom 116 Poslovnika
predložil
Pavel Poc
za Komisijo
Zadeva: Kršenje pravil zakonika o schengenskih mejah - mejne in podobne kontrole v nemškem obmejnem prostoru ob češko-nemški notranji meji
Češka republika je 21. 12. 2007 postala del schengenskega prostora, katerega temelj je prosto prehajanje notranjih meja brez kontrol in ustavljanja. Obmejna policija Zvezne republike Nemčije pa na meji brez razloga še naprej izvaja mobilne naključne in sistematične kontrole. Iz izkušenj potnikov je razvidno, da Zvezna republika Nemčija kršila pravila zakonika schengenskih meja, vključno s pravili iz člena 21, saj je namen teh kontrol nadzorovati mejo ter so veliko natančnejše kot kontrole državljanov tretjih držav na zunanjih schengenskih mejah; prehajanje meje je zadosten razlog za izvajanje kontrol, državljani pa ne vedo, kaj je pri tem dovoljeno. Oktobra 2009 bi morala Komisija predložiti Evropskemu parlamentu poročilo o izvajanju določb iz naslova III zakonika o notranjih mejah.
Kdaj bo Komisija to poročilo predložila, kakšne so ugotovitve poročila in ali te ugotovitve podpirajo prilagajanje člena 21 Zakonika v tem smislu, da bi bili natančneje opredeljeni pogoji, kdaj so obmejne policijske kontrole dovoljene?
