Predsednik EP Josep Borrell: "Evropa danes rabi nove cilje"
Prihodnost unije/Evropska integracija
2006-05-31 - 15:55
Predsednik EP Josep Borrell v Frankfurtu na Odri
Na javni razpravi v Frankfurtu na Odri na vzhodu Nemčije je predsednik Evropskega parlamenta Josep Borrell pozval k močnejšim prizadevanjem za uresničitev "novih evropskih sanj". Predsednik je sodeloval na prireditvi "Evropski cilji – evropske meje” na Evropski univerzi Viadrina, ki se jo je udeležilo več kot 250 ljudi, med njimi predsednica univerze Gesine Schwan, poljski poslanec Evropskega parlamenta Janusz Lewandowski in nemški minister za evropske zadeve Günter Gloser.
Josep Borrell je jasno izrazil svoje mnenje, da je Evropa v krizi: "Kriza ni v načinu delovanja ampak v tem, kako ljudje vidijo Evropo in ta kriza se je začela že pred šestimi leti, od Pogodbe iz Nice naprej." Prepričan je tudi, da francoski in nizozemski "ne" na referendumih o evropski ustavi krize nista povzročila, ampak sta njena posledica, obenem pa "v očeh javnosti Evropa ni močan politični projekt" . Zdaj, ko so ustvarjene prvotne sanje o miru med evropskimi narodi, so potrebni novi cilji in volja za njihovo uresničitev. "Evropa je nekaj, k čemur moramo hrepeneti, je upanje za mir, gospodarski napredek in socialno pravičnost - to je zelo ambiciozen projekt," ugotavlja Borrell in dodaja, da je lahko takšna "stara celina" zgled za ves svet: "Samo Evropa je sposobna svetu zagotoviti pravičen in trajnostni razvoj." Evropa se mora po Borrellovih besedah zavedati svoje odgovornosti, saj je jasno, da "če ne bomo mi česa storili, ne bo nihče" .
Gesine Schwan , predsednica Univerze Evropa Vadriana, je ugotavljala, da ljudje prav od EU pričakujejo odgovore na izzive, ki jih postavlja svetovna globalizacija. Eden od njih bi lahko bila učinkovita skupna gospodarska politika, ki bi nudila pomoč "poražencem" globalizacije, vendar je pomemben element tudi sodelovanje javnosti: "Evropa je lahko samo tako dobra, kot so njeni državljani. Na vsakomur je odgovornost, da naredi nekaj za Evropo."
Kar nekaj udeležencev v razpravi pa je bilo mnenja, da je Evropa za številne preveč oddaljena. "Med ustvarjalci evropske politike in tistimi, ki morajo nositi njene posledice, je velik prepad," je menil eden od razpravljavcev.
Poljski poslanec EP Janzus Lewadowski je iz lastnih izkušenj prepričan o pozitivni sliki: "Evropa je boljša, kot se nam zdi." Kot primera je navedel uspešna kompromisa o direktivi o storitvah ter o finančni perspektivi, vendar pa meni, da "ima Evropa krizo verodostojnosti in za njeno premagovanje ni enostavnih rešitev" . Lewandowski je tudi obžaloval dejstvo, ker za veliko držav in prebivalcev Evropa pomeni "igro z ničelnim izidom": "To preprosto ne drži - v Evropi je lahko vsakdo zmagovalec."
Ostali udeleženci so menili, da je Evropa zanemarila nekaj pomembnih dejavnikov, kot je na primer, dosledno izvajanje mirovne politike. "V zadnjem času nisem opazil, da bi čez Evropo leteli golobi miru,” je dejal eden od njih. Študent z univerze pa je bil kritičen, ker je bilo o misiji EU v Kongu premalo informacij in razprave v javnosti.
Günter Gloser , nemški minister za evropske zadeve, je poudaril pomen EU kot zgleda miroljubnosti in demokratičnosti za države srednje in vzhodne Evrope. "Možnost vstopa v Unijo je bila pravilna in pomembna," je prepričan Glose ter posebej izpostavil Bolgarijo in Romunijo, za kateri je proces priključevanja dejavnik stabilizacije. Toda: koliko in katere države lahko EU še sprejme. Gloser je omenil primera Belorusije in Ukrajine: "Postavlja se vprašanje, kaj lahko EU ponudi tem državam, da bi jim pomagala na poti do demokracije in ustavne zakonitosti?"
Eden od študentov je menil, da je celo znotraj EU premalo preglednosti, nekdo drug pa je pozval k razširitvi pristojnosti in moči Evropskega parlamenta.
Predsednik Borrell je v odgovoru na izražene želje po več socialne Evrope poudaril pomen politične zavezanosti: "Samo zato, ker si nekaj želimo, še ne pomeni, da bo kar padlo z neba. Delajte na tem, razpravljajte, dajte predloge, da jih bodo politiki lahko tudi uresničili."
20060529STO08524
SL
1
PHOTO
20060529PHT08526.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
