Kakšno vrsto energije želimo?
Volitve 2009
Energija
2009-03-20 - 15:48
Kakšno vrsto energije želimo? Doma, pri delu ali na poti – energija je del našega vsakdana. Vendar krize z oskrbo, vse večja odvisnost od uvoza in podnebne spremembe silijo EU, da išče nove možnosti. Kako v prihodnosti zagotoviti nemoteno dobavo? Kako poiskati pravilno razmerje med fosilnimi gorivi, jedrsko energijo in obnovljivimi viri energije? Je EU sposobna izpolniti svoje ambiciozne cilje za drastično zmanjšanje izpustov toplogrednih plinov do leta 2020?
Podnebno-energetski sveženj zakonodaje, ki ga je Parlament potrdil decembra 2008, je pomemben korak pri doseganju 20-odstotnega zmanjšanja izpustov toplogrednih plinov z 20-odstotnim izboljšanjem energetske učinkovitosti in povečanjem deleža obnovljivih virov na 20 odstotkov do leta 2020. Poslanci so postavili tudi zahtevne cilje za zmanjšanje avtomobilskih izpustov CO2 ter omejitve izpustov pri črpanju, predelavi in prevozu goriv.
Dvajsetodstotni delež obnovljivih virov do leta 2020
Direktiva postavlja obvezne nacionalne cilje za doseganje deležev obnovljivih virov energije pri proizvodnji elektrike, hlajenju in ogrevanju ter v prometu. Do leta 2020 naj bi ti viri predstavljali vsaj 20 odstotkov celotne energetske porabe EU in vsaj desetino goriv v vseh vrstah prometa.
Zmanjšanje kvot ob reviziji sistema trgovanja z izpusti
Direktiva prinaša spremembe v sistem trgovanja z izpusti (ETS) in sicer predvideva znižanje količine dovolilnic za določen sektorje za 21 odstotkov v primerjavi z letom 2005. Po letu 2013 se bodo dovolilnice na trgu licitirale, kljub temu pa ostaja nekaj izjem, predvsem za države, ki so energetsko odvisne od premoga. Brezplačno razdeljevanje se bo dokončno ukinilo leta 2020. Industrijski obrati, za katere bodo veljale te spremembe, so termoelektrarne, rafinerije, koksarne, tovarne keramike, cementarne, steklarne, železarne in jeklarne ter papirnice in tovarne celuloze.
Manj izpustov v cestnem prometu
Odločba o prizadevanjih članic EU določa za obdobje med 2013 in 2020 vsaki državi nacionalne cilje za zmanjšanje toplogrednih plinov iz virov, ki niso vključeni v shemo trgovanja z izpusti. Gre za cestni in pomorski promet, stavbe, storitve, kmetijstvo in manjše industrijske obrate. Izpusti iz teh virov trenutno predstavljajo 60 odstotkov vseh emisij toplogrednih plinov v Evropi, do leta 2020 pa naj bi jih zmanjšali za 10 odstotkov. Projekt predstavlja prvi svetovni primer porazdelitve ekoloških bremen med državami.
Zmanjšanje avtomobilskih izpustov CO2
Nova uredba postavlja standarde za emisije CO2 novih avtomobilov. Povprečje celotnega voznega parka naj bi leta 2012 znašalo 130g CO2/km, medtem ko je sedaj 160 g/km. Povprečni cilj 130 g/km naj bi se dosegli z novimi tehnologijami, preostalih 10 g pa z ostalimi tehničnimi izboljšavami. Dolgoročni cilj za leto 2020 pa je 95 g/km.
20090316STO51831 Pomembni dosežki Evropskega parlamenta v zakonodajnem obdobju 2004-2009 Zbogom žarnice! Spor zaradi plina osvetlil energetsko odvisnost Poziv k boljšim prizadevanjem za energetsko učinkovitost Strateški pregled energetske politike
SL
1
PHOTO
20090316PHT51802.jpg
SL
2
LINK
/elections2009/highlights/product.htm?ref=20090120TMN46722&secondRef=0&language=SL&section=12
-//EP//TEXT IM-PRESS 20090223STO50162 0 NOT XML V0//SL
-//EP//TEXT IM-PRESS 20090202STO47914 0 NOT XML V0//SL
-//EP//TEXT IM-PRESS 20090218IPR49829 0 NOT XML V0//SL
-//EP//TEXT IM-PRESS 20090203IPR48106 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
