P7_TA(2009)0049
Uporaba Evropskega sklada za prilagajanje globalizaciji (Nemčija)
A7-0022/2009
Resolucija Evropskega parlamenta z dne 20. oktobra 2009 o predlogu sklepa Evropskega parlamenta in Sveta o uporabi Evropskega sklada za prilagajanje globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju ( KOM(2009)0423 – C7-0113/2009 – 2009/2078(BUD) )
Evropski parlament
, –
ob upoštevanju predloga Komisije Evropskemu parlamentu in Svetu ( KOM(2009)0423 – C7-0113/2009 ),
–
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (Medinstitucionalni sporazum z dne 17. maja 2006) UL C 139, 14.6.2006, str. 1.
, zlasti točke 28,
–
ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (Uredba o ESPG) UL L 406, 30.12.2006, str. 1.
,
–
ob upoštevanju poročila Odbora za proračun ter mnenja Odbora za zaposlovanje in socialne zadeve ( A7-0022/2009 ),
A.
ker je Evropska unija oblikovala primerne zakonodajne in proračunske instrumente za dodatno pomoč delavcem, ki so jih prizadele posledice velikih strukturnih sprememb v svetovnih trgovinskih tokovih, in za njihovo ponovno vključevanje na trg dela,
B.
ker mora biti finančna pomoč Evropske unije za presežne delavce dinamična in na voljo čim hitreje in na najučinkovitejši način, v skladu skupno izjavo Evropskega parlamenta, Sveta in Komisije, sprejeto na usklajevalnem srečanju 17. julija 2008, in ob ustreznem upoštevanju določb Medinstitucionalnega sporazuma z dne 17. maja 2006 glede sprejetja sklepov o uporabi sredstev sklada,
C.
ker je Nemčija 6. februarja 2009 zaprosila za pomoč zaradi odpuščanja presežnih delavcev v telekomunikacijskem sektorju, in sicer tistih, ki jih je odpustilo podjetje Nokia GmbH v regiji Bochum EGF/2009/002/DE/Nokia.
, in ker izpolnjuje merila za upravičenost iz uredbe o Evropskem skladu za prilagoditev globalizaciji (v nadaljevanju: "sklad"),
1.
od zadevnih institucij zahteva, da združijo vse potrebne moči za pospešitev uporabe sredstev sklada;
2.
poudarja, da mora Evropska unija uporabiti vsa sredstva pri soočanju s posledicami svetovne gospodarske in finančne krize; v zvezi s tem opozarja, da ima lahko ESPG bistveno vlogo pri ponovnem vključevanju presežnih delavcev v trg dela;
3.
opominja, da uporaba sklada za proračunska plačila ne bi smela ogroziti financiranja Evropskega socialnega sklada; izraža dvom, ali je poskrbljeno za dopolnjevanje z drugimi obstoječimi instrumenti, kot je Evropski socialni sklad;
4.
zagotavlja, da bo med splošno oceno programov in drugih instrumentov iz Medinstitucionalnega sporazuma z dne 17. maja 2006 ter revizijo večletnega finančnega okvira 2007–2013 ocenil delovanje in dodano vrednost sklada;
5.
odobri sklep, priložen tej resoluciji;
6.
naroči svojemu predsedniku, naj podpiše sklep skupaj s predsednikom Sveta in zagotovi njegovo objavo v Uradnem listu Evropske unije;
7.
naroči svojemu predsedniku, naj to resolucijo, vključno s prilogo, posreduje Svetu in Komisiji.
PRILOGA
SKLEP EVROPSKEGA PARLAMENTA IN SVETA
o uporabi Evropskega sklada za prilagajanje globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
EVROPSKI PARLAMENT IN SVET EVROPSKIH SKUPNOSTI STA –
ob upoštevanju Pogodbe o ustanovitvi Evropske skupnosti,
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju UL C 139, 14.6.2006, str. 1.
, zlasti točke 28 tega sporazuma,
ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji UL L 406, 30.12.2006, str. 1.
, zlasti člena 12(3),
ob upoštevanju predloga Komisije,
ker:
(1)
je bil Evropski sklad za prilagoditev globalizaciji ustanovljen za dodatno podporo presežnim delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela;
(2)
Medinstitucionalni sporazum z dne 17. maja 2006 omogoča uporabo sredstev sklada do letne zgornje meje 500 milijonov EUR;
(3)
je Nemčija 6. februarja 2009 predložila vlogo za uporabo sredstev iz sklada v zvezi s presežnimi delavci, ki jih je odpustilo podjetje Nokia GmbH; ta vloga izpolnjuje zahteve za določitev finančnega prispevka, kakor je opredeljeno v členu 10 uredbe (ES) št. 1927/2006, zato Komisija predlaga, da se uporabi znesek v višini 5 553 850 EUR;
(4)
je treba zato uporabiti sredstva sklada, da se zagotovi finančni prispevek za vlogo, ki jo je predložila Nemčija –
SKLENILA:
Člen 1
V splošnem proračunu Evropske unije za proračunsko leto 2009 bodo uporabljena sredstva iz Evropskega sklada za prilagoditev globalizaciji, in sicer v znesku 5 553 850 EUR za obveznosti in za plačila.
Člen 2
Ta sklep se objavi v Uradnem listu Evropske unije.
V Strasbourgu
Za Evropski parlament Za Svet
predsednik predsednik
